M. P. 24. februara 2021. 08:42\nRezultati glasanja poslanika Spoljnopolitičkog odbora Evropskog parlamenta o izveštaju o Srbiji trebalo bi da budu poznati danas pre podne.\nPoslanici su u utorak glasali o amandmanima koje su podneli na nacrt izveštaja Vladimira Bilčika o Srbiji.\nOd ukupno podnetih 385 amandmana, usvojeno je svih 38 kompromisnih amandmana koje su dogovorile poslaničke grupe, kao i 49 pojedinačnih, pa je poslanicima zatim otvoreno glasanje za sveobuhvatni tekst izveštaja o Srbiji.\nUsvojenim amandmanima naglašeni su dobri ekonomski pokazatelji Srbije, pohvaljen je angažaman Beograda na regionalnoj saradnji i konstruktivno učešće u dijalogu sa Prištinom.\nOsramoćeni poslanik bežao sa orgija niz oluk, sada se pojavio i snimak\nIstovremeno, usvojenom amandmanima u značajnoj meri „pojačan je rečnik“ kojim se od Srbije traže rezulatati u sprovođenju reformi u oblasti vladavine prava, sa fokusom na pravosuđe, borbu protiv korupcije i slobodu medija.\nOd vlastli u Srbiji se traži da „rečima i delima“ rade na ispunjavanju obaveza na putu pristupnja EU.\nUsvojen je i kompromisni amandman 13 kojim poslanici Klemen Grošelj i Tonino Picula traže efikasne istrage slučajeva kao što su Krušik, Jovanjica i Telekom Srbija.\nPoslanici su u usvojenim amandmanima naglasili i zabrinutost zbog „sve većeg uticaja Kine u Srbiji i širom Zapadnog Balkana“ i ponovili zabrinutost zbog „najslabijeg“ skora Srbije u usklađivanju sa spoljnom i bezbednosnom politikom EU.\nJedinim od usvojenih amandmana Skupština Srbije se poziva na poboljšanje zakonodavnih procesa, osiguranje međunapartijskog dijaloga, jačanje uloge civlnog društva, a poslanici se pozivaju na uzdržavanje od rečnika i kampanja usmerenih protiv političkih suparnika i predstavnika medija.\nPrvobitna konstatcija o „nedostatku napretka “ u oblasti slobode medija u Srbiji, usvojenim amandmanom zamenjena je konstatacijom da je došlo do „pogoršanja“.\nPoslanici Spoljnopolitičkog odbora su zatražili od EU da unese „više dinamike“ u pristupne pregovore sa Srbijom, brzo sprovede primenu nove metodologije na već postojeće pregovore sa Beogradom i jasno predstavi „opipljive podsticaje od direktnog interesa“ građanima Srbije.\nU nacrtu usaglašenih amandmana ponavlja se poziv za dalje otvaranje pristupnih pregovora sa Srbijom, uz uslov „obavezivanja i sprvođenja“ reformi u zemlji. Na osnovu usvojenih amandmana, poslanicima Spoljnopolitičkog odbora EP otvoreno je i glasanje za sveobuhvatni tekst izveštaja o Srbiji.\nZbog komplikovanih procedura „glasanja na daljinu“ konačni rezultati glasanja Odbora biće objavljeni danas i to pisanom procedurom bez dalje debate.\nNakon glasanja u Spoljnopolitičkom odboru, godišnji izveštaj o Srbiji biće ponovno stavljen na glasanje, ovoga puta na plenarnom zasedanju Evropskog parlamenta, koje će biti održano 24 i 25. marta u Briselu.\nIzveštaji Evropskog parlamenta nisu pravno obavezujući i predstavljaju redovne godišnje smernice i političke preporuke EP za dalji napredak zemlje na putu evrointegracija.\nSZO pozvala na moratorijum za buster doze vakcina\nDivlje mačke vratile se u šume Holandiju posle nekoliko…\nDivlje mačke vratile se u šume Holandiju posle vekova\nVećina Njujorčana smatra da guverner Kuomo treba da ode


NBS SKRAĆUJE ROKOVE Od sledeće godine keš krediti najduže na SEDAM GODINA\nKAMATE NA KREDITE PREPOLOVLJENE Rate manje i do 130 evra, ali za odobrenje zajma i dalje morate da ispunite OVE USLOVE\nAko ste zamrzli kredit, NE IDETE u Kreditni biro\nAko ste prihvatili tromesečni moratorijum na otplatu kredita ili drugih finansijskih obaveza, taj podatak neće biti evidentiran u Kreditnom birou, kažu u Birou za Novu ekonomiju.\nSTAN U CENTRU BEOGRADA, HALE PO SRBIJI... Država rasporodaje imovinu po celoj zemlji, cene za svačiji džep\nRepublička direkcija za imovinu ponudila je na prodaju 31 nepokretnost u državnom vlasništvu u više od 20 gradova i opština u Srbiji, objavljeno je danas.\nSledi POVEĆANJE PENZIJA, a otkriveno je koliko i kada\nPenzioneri će sledeće godine u novčaniku imati više novca. Međutim, za koliko procenata tačno će u januaru biti uvećane penzije znaće se, kako je najavio ministar finansija Siniša Mali, za nekoliko dana. Pojedini ekonomisti očekuju da bi, uz sadašnju "švajcarsku formulu", povećanje moglo da bude do čak šest odsto, piše dnevni list Alo.\nSudeći po broju godina potrebnih za penzionisanje u regionu, Evropi i svetu, Srbija još i dobro stoji. Posmatrajući, međutim, potrebe sistema, trendove i promene u pogledu dužine životnog veka, pitanje je kada će i u Srbiji doći do novih pomeranja.\nSADA MOŽETE UZETI KREDIT I U BANCI GDE NEMATE OTVOREN RAČUN Do 90.000 dinara skoro pa na reč\nNBS je donela nove mere među kojima i rešenje koje banci daje mogućnost da licu koje ne prima zaradu preko računa u njoj odobri kredit do 90.000 dinara.\nNE BERU VAM SE MALINE Evo šta još možete da radite preko leta i zaradite 50.000 dinara\nSezonski poslovi mogu da donesu i do 50.000 dinara zarade mesečno za petodnevnu radnu nedelju, a dnevnice su uglavnom od 1.500 do 2.000 dinara. Doduše, na pojedinim poslovima dnevno se može zaraditi i 2.500 ili 3.000 dinara.\n"DRŽAVA MORA DA SE BORI ZA RADNIKE" Vučić o povećanju minimalca\nPredsednik Srbije Aleksandar Vučić najavio je mogućnost da visina minimalne zarade bude povećana za 2.000 dinara.\nNEMAČKA ograničava broj radnih VIZA za Balkan. Hoće li 15.000 dozvola biti LIMIT?\nKilogram prasetine u prodavnici plaćamo i do 760 DINARA iako se cena ovog mesa skoro PREPOLOVILA\nZa manje od mesec dana cena žive vage jagnjadi i naročito prasadi u Srbiji se survala - kilogram praseta staje svega 150 dinara dok u prodavnici cena istog mesa dostiže i do 760 dinara.\nSpahiu: Priče o ujedinjenju Kosova i Albanije su glupost\nMijatović na medija forumu u Bonu o uticaju tehnologije na diplomatiju


POPOVIĆ: SRBIJA UJEDINJENA POBEĐUJE\n„Naša najveća snaga danas pred svima onima koji bi da slome našu nezavisnu državnu politiku i slobodu nalazi se, kao i uvek u našoj istoriji, u našem jedinstvu“, istakao je Nenad Popović, ministar u Vladi Srbije i predsednik Srpske narodne partije.\nOn je naveo da „posle otvorenog zahteva nemačkog kancelara da moramo priznati nezavisnost Kosova, nikada nije bilo potrebnije nacionalno okupljanje i nacionalno jedinstvo“.\n„Potrebno nam je jedinstvo svih političkih snaga, Crkve, Univerziteta i svih onih u javnom životu koji predstavljaju našu naciju u svetu. Samo jedinstveni možemo da odbijemo ucene i pritiske da se odreknemo najvažnijeg dela svoje teritorije, da odbijemo da uvedemo sankcije Rusiji, koja je uz nas uvek bila u najtežim trenucima, i da ne prepustimo Republiku Srpsku mešetarenju međunarodnih činovnika“, istakao je Popović.\nOn je upozorio da svi oni u međunarodnoj zajednici koji računaju da će se Srbija slomiti pod ovim teškim pritiscima, „računaju kao i uvek na naše podele i svađe“.\n„Računaju da će pronaći među Srbima one koji će ovakve njihove ultimatume prihvatiti, i da će izdati najveće vrednosti na kojima kao narod vekovima počivamo – slobodu i nezavisnost“, rekao je Popović.\n„Prava je prilika, i to napominjem na današnji veliki praznik Svete Trojice, da se na inicijativu Predsednika Republike, kroz diskusiju u široj javnosti, a potom i kroz Rezoluciju koju bi usvojila Narodna skupština, svi okupimo oko istog cilja – da nema tog Srbina koji bi za bilo šta na ovom svetu, pa bile to i evropske integracije, priznao lažnu državu Kosovo“, istakao je Popović.\nOn je naveo da u ovom vremenu međunarodne hipokrizije i duplih standarda nikada nije bilo važnije biti ujedinjen, hrabar, dosledan i moralan.\n„Moramo da se pokažemo dostojnim naših velikih predaka, koji su u najtežim trenucima naše istorije, i pored svih svojih sukoba i razlika, znali da se ujedine i zajedno brane narod i prava Srbije“, rekao je Popović.\nOn je istakao da jedinstvo i čvrstina jednog naroda, da brani samo ono što je i svim drugim narodima priznato, pozicija koja će sigurno „dati ploda“.\n„Mi znamo da ne možemo da promenimo njihovu odluku u vezi sa Kosovom, ali možemo našim jedinstvom da im jasno stavimo do znanja da ne mogu da traže od jednog ponosnog i slobodarskog naroda da se odrekne najvažnijeg dela svoje teritorije i time legalizuje nasilje koje je nad njim izvršeno“, rekao je Popović.\nOn je ukazao da je Srbija spremna na kompromis sa Albancima po Rezoluciji 1244 i Ustavu, ali da ne može biti rasprave oko toga da li je Kosovo Srbija.\n„Kosovo je zauvek Srbija i oko toga nema kompromisa“, zaključio je Popović.


Uspostavljanje direktne linije između luka Bar i Aleksandrije bilo bi veoma korisno za unapređenje ekonomske saradnje Crne Gore i Egipta, ocijenjeno je 22. januara 2013. godine, prilikom posjete ambasadora Arapske Republike Egipat Mohameda Abdela Hakama Privrednoj komori Crne Gore i razgovora sa predsjednikom Velimirom Mijuškovićem te potpredsjednikom Ivanom Saveljićem.\nAmbasador Hakam i predsjednik Mijušković saglasili su se da bi uvođenje takve linije riješilo problem velikih transportnih troškova prilikom uvoza i izvoza.\nMijušković je ukazao na činjenicu da je trgovinska razmjena Crne Gore i Egipta zanemarljivo mala, u velikoj mjeri zbog udaljenosti tržišta.\nOcijenio je da Crna Gora ima povoljan investicioni ambijent i ulažu se napori da se on unaprijedi, a da je Privredna komora kroz svoj rad u mogućnosti da investitorima preporuči šta je potrebno našoj ekonomiji.\nMijušković smatra da je moguća saradnja dvije zemlje u sektorima turizma, poljoprivrede (uvoz – izvoz voća i povrća, izvoz vode, jagnjećeg mesa… za što postoje izvanredni i očuvani priprodni potencijali), drvoprerade i šumarstva, te građevinskih materijala (cementa). Predsjednik Komore je kazao da ima dosta prostora i interesovanja za izgradnju fabrike cementa u Pljevljima, pa vidi mogućnost i da egipatski investitori budu dio te priče.\nPredsjednik Komore je ocijenio da je turizam prioritetna grana u obje zemlje i podsjetio da je egipatska kompanija Oraskom kupila jednu od najboljih lokacija za izgradnju hotelskih kapaciteta.\nAmbasador Hakam je ocijenio da bi uspostavljanjem zajedničkog poslovnog Savjeta, organizovanjem sastanka čelnika privrednih komora dvije zemlje i posjeta privrednika mogli da se poboljšaju ekonomsko-trgovinski odnosi Crne Gore i Egipta. Predložio je i potpisivanje ugovora o saradnji između privrednih komora, za koje smatra da su pokretači nacionalnih ekonomija.\nAmbasador se interesovao i za eventualno uspostavljanje saradnje egipatskih eksportnih banaka sa crnogorskim i o mogućnostima da takva saradnja dovede do olakšica prilikom izvoza. Potpredsjednik Komore Saveljić gosta je informisao da su banke u Crnoj Gori komercijalne, te preporučio saradnju u tom smjeru sa Investiciono razvojnim fondom.\nNa kraju razgovora zaključeno je da bi zajednička saradnja bila itekako korisna za obje zemlje i da se zajedničkim angažmanom mogu u velikoj mjeri povećati ekonomsko – trgovinski odnosi između Crne Gore i Egipta. Sagovornici su se saglasili da sa pripremama oko susreta delegacija treba početi što je prije moguće.


Vestervele: Obnoviti dijalog\n11 avgust, 2011\nMinistar spoljnih poslova Nemačke Gvido Vestervele i predsednica Kosova Atifete Jahjaga i prilikom susreta u Prištini, 11. avgusta 2011.\nMinistar inostaranih poslova Nemačke Gvido Vestervele izjavio je danas u Prištini da dijalog Prištine i Beograda treba što pre obnoviti, i poručio da sve strane treba da primenjuju sporazum o rešavanju krize na severu Kosova.\nSukobi na etničkoj osnovi nisu prihvatljivi i ne bi trebali da se dešavaju u Evropi, rekao je šef nemačke diplomatije Gvido Vestervele nakon razgovora sa predsednicom i premijerom Kosova Atifete Jahjagom i Hašimom Tačijem. Vestervele je kazao da podržava stav Vlade Kosova o saradnji sa Kfor-om i Euleks-om u rešavanju krize na severu Kosova i poručio da sve mora biti učinjeno da se predstavnici Beograda i Prištine ponovo vrate dijalogu.\n“Sada je važno da se privremeno rešenje koje je pronadjeno i primeni. Mi smo za dijalog koji se vodi pod pokroviteljstvom Eštonove, i da se ovaj proces što pre obnovi. Važno je da svi sporovi budu rešeni diplomatskim putem, kroz dijalog i saradnju“, rekao je Vestervele.\nMinistar inostranih poslova Nemačke ponovio je stav svoje zemlje da je suveretitet i integritet Kosova završeno pitanje i da je mapa zapadnog Balkana konačna.\n„Mi smo stava da je geografska karta nacrtana u ovom regionu, i da nema povratka u ranija doba gde su granice dovodjene u pitanje. Ovo je jasan stav Nemačke i nemačke vlade koje sam izneo pre godinu dana, i sada ponavljam. Geografska karta Jugoistočne Evrope je nacrtana, statusna i teritorijalna pitanja po stavu Nemačke su rešena, i svi treba to da private”, kazao je šef nemačke diplomatije.\nPremijer Kosova Hašim Tači ponovio je na zajedničkoj konfferenciji za novinare sa šefom nemačke diplomatije da su nedavne odluke kosovske vlade bile neophodne za uspostavljanje reda i zakona na severu Kosova i da su u skladu sa Ustavom, Ahtisarijevim planom i Rezolucijom 1244 SB UN.\n“Vlada Republike Kosova donela je odluke koje su nedostajale mnogo ranije za stvaranje novog normalnijeg i stabilnijeg života za oko 40 hiljada srpskih gradjana na severu Kosova koji su bili taoci kriminalnih struktura”, rekao je Tači.\nNakon susreta sa predsednicom i premijerom Kosova nemački ministar spoljnih poslova sastao se i sa specijalnim predstavnikom EU Fernandom Djentilinijem, vršiocem dužnosti šefa Kancelarije EK Khaldonom Sinom i šefom Euleks-a Gzavijerom de Marnjakom.\nŠef EULEKS-a je u pisanoj izjavi dostavljenoj medijima rekao da je zahvalan ministru Vesterveleu na njegovoj ličnoj podršci EULEX-u i njegovom radu na osnaživanju vladavine prava širom Kosova.\n„Razmotrili smo aktivnosti koje je EULEX sprovodio nakon nedavnih dešavanja na severu Kosova. Upoznao sam ministra sa našim svakodnevnim radom sa kosovskim institucijama namenjenim kosovskom pravosudnom sistemu, koji pruža pravdu svim ljudima na Kosovu.”, naveo je De Marnjak.\nNemački šef diplomatije Gvido Vestervele je u pratnji komandanta KFOR Erharda Bilera obišao i prelaz Jarinje, na kome je 27. jula zapaljen punkt.


Između šutnje i lažnih poziva: Hitnu pomoć i policiju samo u Sarajevu dnevno nazove više od 1.000 ljudi - Klix.ba\nU dispečerskom centru Hitne pomoći u Kantonu Sarajevo sjede dva doktora specijalističke urgentne medicine i dva medicinska tehničara. Prema Pravilniku o radu, oni moraju imati najmanje deset godina iskustva u radu s terenskom medicinskom ekipom.\n"To su najsposobniji i najeduciraniji ljudi u Hitnoj pomoći. S obzirom na to da telefonski uzimaju anamnezu i usmjeravaju pacijente te postavljaju ciljana i iskusna pitanja, znatno smo smanjili broj lažnih poziva. Nažalost, ne možemo reći kako se ne dešavaju takvi pozivi", kazala nam je direktorica Hitne pomoći KS Sena Softić-Taljanović.\nUkoliko se osobe kojima je potrebna hitna medicinska pomoć iz raznih razloga nađu u situaciji u kojoj ne mogu govoriti na telefon, Softić-Taljanović naglašava kako je od velike važnosti znati broj 062 899 500 koji služi za slanje SMS poruka dežurnim ljekarima.\n"Uvijek možemo provjeriti broj s kojeg nas neko zove kako bismo pomogli nekome. Od velike pomoći nam je tablet koji stoji u našem dežurnom centru i pomoću kojeg preko SMS poruka komuniciramo s pacijentima. Također, ovaj broj je odličan za gluhe i nagluhe osobe", rekla nam je Softić-Taljanović te prepričala kako su nedavno otišli na adresu i pružili pomoć gluhoj ženi koja ih je kontaktirala preko broja 062 899 500.\nDežurne ekipe u Hitnoj pomoći dnevno prime najmanje 500 poziva na broj 124, a nekad i do hiljadu. Nisu svi pozivi za hitnu medicinsku intervenciju jer brojni građani traže savjete.\n"Mi idemo tamo gdje se spašava ljudski život", zaključila je Softić-Taljanović te pohvalila saradnju sa sarajevskom policijom koju dežurni u Hitnoj pomoći mogu dobiti samo podizanjem slušalice preko direktne telefonske linije.\nDežurni policajci u KS reaguju slično kao i ljekari u Hitnoj pomoći kada prime poziv u kojem osoba s druge strane linije ne progovara.\n"Prvo provjerimo broj s kojeg je upućen poziv te u većini slučajeva utvrdimo identitet osobe koja nas je pozvala kako bismo pristupili daljnoj proceduri", kazali su nam iz MUP-a KS.\nSarajevska policija također ima broj na koji je moguće poslati SMS poruku i na taj način zatražiti pomoć, odnosno intervenciju policije. Taj broj je 061 482 252.\n"MUP KS na dežurni telefonski broj 122 dnevno zaprimi do 500 poziva, što zavisi od niza faktora, a prvenstveno od sigurnosno interesantnih događaja. Najčešći pozivi građana na navedeni broj su vezani za ostvarivanje svakodnevnih životnih potreba koji su u stvarnoj nadležnosti policijskih službenika, do potreba da se informišu za određene usluge drugih institucija" , pojasnili su nam iz MUP-a KS te dodali kako su vrlo rijetki lažni pozivi na broj 122.\nRanijih godina policija i Hitna pomoć imali su između 1.000 i 2.000 poziva svaki dan, od kojih je vrlo mali postotak bio pravih poziva za pomoć. Nadležni u MUP-u KS i Hitnoj pomoći KS zadovoljni su što je broj lažnih poziva umanjen kako bi i oni mogli pravovremeno intervenisati i pružiti pomoć građanima, što je njihova glavna dužnost.\nMUP KS Hitna pomoć KS\nSigurnosna situacija tokom SFF-a zadovoljavajuća, pojačano prisustvo policajaca u civilu\nBH Konzorcij proizvođača vojne i policijske opreme: Neka se sindikat MUP-a KS uključi u pregovore\nSindikat policije MUP-a KS: Prošlo je vrijeme nošenja pocijepane uniforme i poderanih cipela


Šarčević sa sindikatima o suzbijanju vršnjačkog nasilja – SveVesti.net\n“Ministarstvo je otvoreno za saradnju sa predstavnicima sindikata u cilju unapređivanja mera za preventivno i interventno reagovanje na različite pojave nasilja. Zastupajući interese svih zaposlenih, sindikati zajedno sa ministarstvom su u obavezi da rade na osnaživanju profesionalne uloge nastavnika i stručnih saradnika”, istakao je Šarčević.\n“Neophodna je saradnja obrazovnog sistema, sistema socijalne zaštite, zdravstvenog sistema, policije i tužilaštva. Naš zadatak je da utičemo na roditelje da budu odgovorni kao i da im pružimo podršku u primeni adekvatnih vaspitnih stilova. Podršku porodici moraju da pruže i obezbede i drugi sistemi. Zakonom o osnovama sistema obrazovanja i vaspitanja propisana je odgovornost roditelja za saradnju sa školom, ali i kaznene odredbe ukoliko ta saradnja izostane”, naglasio je Šarčević.\n“Ukoliko se deci ponudi učešće u raznovrsnim kvalitetnim aktivnostima vi istovremeno kanališete njihovo ponašanje i prevenirate pojavu nasilnog, agresivnog i rizičnog ponašanja”, navodi Šarčević.\nPrevious Povećava se neoporezivi deo za stipendije, podstrek donatorima\nNext Nagrada za najbolji trejler za knjigu: Spaja gledanje filmova i čitanje knjiga


Američka ambasadorka Margaret En Uehara, ministar pravde Zoran Pažin, Vanja Ćalović Marković iz MANS-a i šef delegacije Evropske unije u Crnoj Gori Aivo Orav\nInstitucije za borbu protiv korupcije u Crnoj Gori postoje, takođe postoje kvalitetni zakoni koji služe za prevenciju, otkrivanje i procesuiranje korupcije. Zašto i pored postojanja svih uslova, borba protiv korupcije u Crnoj Gori nije efikasna?\nNi ministar pravde Zoran Pažin nije zadovoljan učinkom institucija u borbi protiv korupcije. Posebno nije zadovoljan radom onih institucija čija je svrha postojanja otkrivanje i krivično gonjenje učinilaca krivičnih djela korupcije. Između ostalog ministar nije zadovoljan što istrage o korupciji dominantno inicira civilni sektor: „Kao građanin i kao ministar nisam zadovoljan učinkom ovih institucija, niti mogu biti zadovoljan. Prije svega statistika još uvjek ukazuje da se najznačajniji slučajevi korupcije iniciraju od strane najčešće organizacija civilnog društva kao što je MANS )Mreža za afirmaciju nevladinog sektora op.a.), a ne od organa nadležnih za otkrivanje i krivično gonjenje ove kategorije krivičnih djela iz kataloga korupcije.“\nIzborio sam se za visoke plate državnih tužilaca: Zoran Pažin\nMinistar je izrazio nezadovoljstvo primjenom zakona o oduzimanju imovinske koristi pribavljene kriminalnom djelatnošću, iako se radi o jednom o najsavremenijih zakona u Evropi. Postavljajući pitanje zašto su rezultati u borbi protiv korupcije nedovoljni, Pažin je kazao da se ne radi o neznanju jer je proteklih godina održan veliki broj edukacija i seminara. Drugi razlog je izostanak posvećenosti onih koji treba da procesuiraju korupciju.\n„Kao ministar pravde borio sam se i izborio za visoke plate državnih tužilaca, koje su višestruko više nego plate ostalih nosilaca javnih funkcija. Da ne govorim koliko je to puta više nego što je prosječna zarada u Crnoj Gori. Takva visoka plata mora biti praćena visokim rezultatima jer je to ravnoteža koja je potrebna crnogorskom društvu. A ta ravnoteža sada izostaje. Ako je odgovor o nedovoljnoj posvećenosti onih koji treba da otkrivaju i procesuiraju ova krivična djela onda treba imenovati odgovorne, odnosno neodgovorne i zamjeniti ih onima koji će biti profesionalniji i odgovorniji“, rekao je ministar Pažin.\nGovoreći o nivou borbe protiv korupcije, šef delegacije Evropske unije u Crnoj Gori Aivo Orav je takođe rekao da institucionalni okvir za borbu protiv korupcije je ojačan. Međutim postojanje institucionalnog okvira nije uticala na smanjenje korupcije.\n„Korupcija je i dalje prisutna u mnogim oblastima i dalje nastavlja da bude ozbiljan problem. U svim oblastima spriječavanja korupcije i sankcionisanja ne primjenjuju se adekvatno i djelotvorno sankcije koje su propisane zakonima. Institucionalni i operativni kapacitet tužilaca, sudija i policije da se bore protiv korupcije i dalje treba poboljšavati. Kao i finansijske istrage i instrumente za zapljenu i oduzimanje imovine stečene krivičnim djelima se ne primjenjuju sistematski“, rekao je Orav.\nKonferencija o korupciji u Podgorici\nAmerička ambasadorka Margaret En Uehara je čestitala tužilaštvu na konkretnim rezultatima koji su već ostvareni u oblasti borbe protiv korupcije, organizovanog kriminala i terorizma. Uehara je ocjenila da svi segmenti društva treba da učestvuju u ovoj borbi.\nKorupcija u Crnoj Gori opstaje u gotovo svim oblastima, kaže Vanja Ćalović-Marković, direktorka MANS-a, nevladine organizacije koja je institucijama podnijela najviše prijava iz oblasti korucije na visokom nivou. Ključni razlog je izostanak političke i profesionalne volje za borbu protiv te pojave, rekla je Ćalović-Marković: „Na žalost, građani se i dalje ne usuđuju da se obrate institucijama. Djeluje da institucije nisu spremne da zaštite građane koji prijave korupciju, da nisu spremne da zaštite nevladine organizacije i novinare koji prijave korupciju. Ono što možemo da zaključimo je, da smo prošli one faze u kojima nije bila potrebna snažna politička volja da se daju rezultati. I ovo je trenutak i godina u kojoj bi ti rezultati konačno trebalo da se pojave“.


Godišnja novinarska nagrada: Novine Nikšića među laureatima – Novine Nikšića\nGodišnja novinarska nagrada: Novine Nikšića među laureatima Reviewed by Momizat on jan 21 . Glavna i odgovorna urednica RTV Cetinje Ivana Jabučanin dobitnica je Godišnje novinarske nagrade za 2019. godinu, saopšteno je iz Društva crnogorskih novinara. Glavna i odgovorna urednica RTV Cetinje Ivana Jabučanin dobitnica je Godišnje novinarske nagrade za 2019. godinu, saopšteno je iz Društva crnogorskih novinara. Rating: 0\nYou Are Here: Home » Kultura » Godišnja novinarska nagrada: Novine Nikšića među laureatima\nGlavna i odgovorna urednica RTV Cetinje Ivana Jabučanin dobitnica je Godišnje novinarske nagrade za 2019. godinu, saopšteno je iz Društva crnogorskih novinara. Takođe, našem mediju pripala je i diploma za doprinos crnogorskom novinarstvu.\nGodišnju novinarsku nagradu dobili su i novinar „Pobjede“ Vlatko Simunović, novinarka RTCG Marija Ivanović i novinar Radija Crne Gore Milutin Tomašević.\nNagrada „Crnogorac“ pripala je penzionisanom novinaru iz Herceg Novog Minji Bojaniću, dok su za najbolje mlade novinare proglašeni novinarka RTV Nikšić Bojana Kostić, Radija Crne Gore Ljiljana Bojanić i novinar „Dnevnih novina“ Danilo Brajković.\nGodišnja nagrada za reportažu pripala je Draganu B. Peroviću iz Nikšića, dok su nagradu za doprinos razvoju crnogorskog novinarstva dobili novinarke RTV Nikšić Slavica Milović, Radija Crne Gore Čedomila Đurđić, RTV Budva Branka Čvorović, nezavisni novinar Mirko Jakovljević i novinar RTV Mojkovac Rodoljub Ćorić.\nDiplomu za doprinos razvoju lokalne štampe dobile su Novine Nikšića, za doprinos elektronskom novinarstvu portal FOS, za vizuelni izraz Veljko Jelinić iz RTCG, za grafički dizajn Adi Kerović iz „Dnevnih novina“, dok će povelja povodom jubileja biti uručena RTCG i „Pobjedi“.\nDodjela nagrada tradicionalno će biti održana u srijedu, 23. januara u Nacionalnoj biblioteci „Đurđe Crnojević“, u okviru koje će Svečanom akademijom biti obilježeno 148 godina novinarstva u Crnoj Gori.


IslamBosna » Hitno potrebna pomoć muslimanima koji se nalaze u Arakanu\nHitno potrebna pomoć muslimanima koji se nalaze u Arakanu\nburma, glad, humanitar, turska\n….kako je potrebno intervenisati i pomoći arakanskim muslimanima koji se još nalaze unutar granica Arakana.\nAkar, koji je član šest timova raspoređenih na području grada Cox’s Bazar na mijanmarskoj granici, kazao je da oni tamošnjim ljudima pružaju pomoć tako što im dostavljaju hranu, lijekove i ostale potrebne materijale.\nOn je istakao da su potpisali ugovore sa Crvenim krstom te da su 250 tona riže upakovali i u toku je podjela paketa izbjeglicama.\nAkar je istakao da je izbjeglicama u Bangladešu, u okviru humanitarne pomoći, podijeljena riža, leća i ulje i naglasio da je njegov prvobitan projekat Bangladeš te da je sa vladom Bangladeša napravio dogovor da se za izbjeglice obezbijedi smještaj.\nAkar je također istakao da će u Turskoj biti organizovan koordonacijski sastanak u vezi sa arakanskim muslimanima, te da je dolazak Turske na ovo područje obezbijedilo tamošnje izbjeglice da izbjegnu skoro sigurnu smrt.


Kod Lučana poplavljeno oko 400 hektara njiva, voda zatvorila dva puta - LUČANI INFO | Najnovije vesti\nKod Lučana poplavljeno oko 400 hektara njiva, voda zatvorila dva puta\nU Lučanima su u nevremenu, koje je zahvatilo tu opštinu u petak, oštećena dva putna pravca, koja su i dalje neprohodna i to putevi prvog i drugog reda, a poplavljeno je i oko 350, 400 hektara poljoprivrednog zemljišta.\nLučane je u kratkom roku zadesilo plavljanje puteva i poljoprivrednog zemljišta po treći put, a kako je za Tanjug kazao zamenik predsednika te opštine Miloš Jovičić – u petak je pala tolika količina vode koju ni stariji meštani, od 70, 80 godina ne pamte.\n“Ponovo je pala velika količina padavina, ponovo nam je odnela puteve, oštetilo propuste, voda je ulazila u pomoćne objekte i podrume, ali ono za šta možemo da kažemo da je dobro ovog puta jeste što nije ulazilo u stambene objekte”, kazao je Jovičić.\nPrema njegovim rečima, najviše kiše je palo ponovo u Guči, a procena je da je palo oko 60 litara po kvadratnom metru palo za neka dva sata, dok ima i informacije da je u Goračićima i Guberevcu bilo i do 95 litara.\n“Ne mogu da vam opišem koliko je vode palo za kratko vreme, ja sam sticajem okolnosti bio na terenu, vozio sam putem nekih osam, devet kilometara gde je voda bila preko puta. To nije put blizu reke, nije se izlila reka pa poplavila put, nego od sliva sa okolnih puteva, sa brda, preko puta koji nije u dolini, imate vodu da se ne vidi bela linija. Rečima to ne mogu da vam opišem”, naveo je Jovičić.\nDodaje da u Lučanima kada je u pitanju plavljenje poljoprivrednog zemljišta nije problem samo do reke.\nKako kaže, drugo je ono što se desilo prošle godine 3. juna ili 23. juna ove godine, kada problem izazvali bujični potoci.\n“Sada je na seoskom putu – makadamskom putu, koji nije blizu reke, išla količina vode kao da je reka, a ta voda mora negde da ode i tako i poplavi”, navodi.\nKako kaže, ne mogu da stignu ni da poprave puteve, jer nemaju dovoljno mašina i sa angažovanim privatnim, odnosno ono što danas poprave, sutra kiša padne i ponovo voda sve odnese.\nJovičić kaže da ni prošli put nisu pravili procenu štetu na poljoprivrednom zemljištu kada je poplavljeno negde oko 500 hektara, a da je neće praviti ni sada.\nPoručuje i apeluje na poljoprivrednike da se osiguraju i podseća da država daje 70 odsto povraćaja za premiju osiguranja, a lokalna samouprava daje 30 odsto.\n“To znači da je 100 odsto pokrivena premija osiguranja, samo neko treba da sebe stavi kao prioritet. To osiguranje ne može da nadoknadi štetu, da se razumemo, ali može da ublaži posledice i da pomogne da se krene od nule ponovo”, poručuje Jovičić.\nUkazuje na to da su samo ove godine tri puta imali poplave na poljoprivrednom zemljištu i naglašava da je to velika šteta, koju ni lokalna samouprava, a ni država ne mogu da nadoknade.\n“I u petak je izlazila Bjelica i plavila zemljišta i u Guči, i u Viči i u Turici, celo polje je bilo i još uvek je pod vodom. Ne postoji način i ne znam kako bi moglo da se pomogne. Mi ćemo se verovatno obratiti državi u nekom momentu za eventualnu pomoć u stočnoj hrani, ali kroz osiguranje mogu da ublaže štetu”, dodaje Jovičić.\nZamenik predsednika opštine Lučani kaže da je i sinoć padala kiša, odnosno da su obilne padavine zahvatile deo opštine, ali juče nije bilo toliko problema, jer se taj deo opštine nalazi nizvodno.\nLučani Info / RTV / Foto: Jaroslav Pap\nMladost savladala Inđiju\nEvo kako je mladi fudbaler pobedio Kovid 19


09.11.2017 u 12:24\nPiksi pregovara sa FSS o preuzimanju reprezentacije\nGVANGDžOU – Proslavljeni srpski fudbaler Dragan Stojković Piksi, uprkos tome što je juče produžio ugovor sa kineskim Gvangdžou R&F do 2021. godine, dobio je dozvolu kluba da pregovara oko preuzimanja reprezentacije Srbije, potvrđeno je Tanjugu iz Fudbalskog saveza Srbije. Stojković je danas posetio hotel „Meriot” u Gvangdžou, gde je smeštana reprezentacija Srbije pred prijateljski meč sa Kinom i razgovarao sa predsednikom FSS Slavišom Kokezom i sportskim direktorom Goranom Bunjevčevićem. Stojković može da istovremeno vodi Gvangdžou i reprezentaciju Srbije i glavni je kandidat da nasledi Slavoljuba Muslina, koji je smenjen posle plasmana na Mundijal u Rusiju. Reprezentaciju Srbije na azijskoj turneji protiv Kine u petak i četiri dana kasnije protiv Južne Koreje u Busanu vodiće\n06.10.2017 u 22:00\nTrampov i Putinov pregovarač na tajnoj lokaciji u Beogradu\nBeograd je danas domaćin susretu dvojice ljudi od poverenja američkog i ruskog predsednika Donalda Trampa i Vladimira Putina. Portparol Stejt departmenta potvrdio je za Glas Amerike da će se specijalni izaslanik SAD za okončanje sukoba u Donbasu Kurt Volker i savetnik ruskog predsednika Vladislav Surkov sastati 7. oktobra u prestonici Srbije, a tema razgovora će biti implementacija sporazuma iz Minska iz februara 2015, kojom se previđa prekid vatre u istočnom delu Ukrajine.\n15.09.2017 u 19:35\nHan: Nije zacrtana 2025. godina, važniji kvalitet od brzine\nPredsednik Srbije Aleksandar Vučić sastao se sa evropskim komesarom za susedsku politiku i pregovore o proširenju Johanesom Hanom sa kojim je razgovarao o evropskom putu Srbije, situaciji u regionu i dijalogu sa Prištinom. Vučić je istakao da punopravno članstvo Srbije u EU predstavlja spoljnopolitički prioritet Srbije. „Smatramo da je mesto čitavog regiona u EU i da bez uključivanja regiona zapadnog Balkana zajednički ekonomski i politički prostor na evropskom kontinentu neće biti potpun”, naglasio je predsednik. Pozdravio je pristup Evropske unije po kojem se vrednovanje napretka svakog kandidata vrši po osnovu individualnih zasluga\n28.08.2017 u 17:00\nKnežević: Dok ne dođe vlasnik pregovori „mačka u džaku"\nMinistar privrede Goran Knežević veruje da će Fabrika šinskih vozila Goša iz Smederevske Palanke za neki dan početi da radi u određenim segmentima, ali i da su pregovori sa Gošom „mačka u džaku” sve dok se ne pojavi vlasnik - Lisnart holdings limitid sa Kipra. Knežević je, nakon današnjeg sastanka sa radnicima i rukovodstvom Goše u Ministarstvu privrede, rekao za B92 da je privatizacija Goše sprovedena pod sumnjivim okolnostima i da se neko tu očigledno materijalno oskoristio i izrazio uverenje da će „nadležni organi imati posla u Goši”.\n17.08.2017 u 15:02\nMiščević: Status Kosova nije tema pregovora sa EU\nNije u Poglavlju 35 tema Kosovo i mi kroz pregovore o članstvu u Evropskoj uniji ne pregovaramo o statusu Kosova, kaže za Tanjug šefica pregovaračkog tima u briselskom dijalogu Tanja Miščević, ali naglašava da je precizno dato da je konačni cilj tog poglavlja sveobuhvatna normalizacija odnosa Beograda i Prištine. Dodaje, međutim, da se takvo poglavlje prvi put i na taj način pojavljuje u pregovorima o članstvu, odnosno da ga nije imala nijedna druga država. Nijedna država nije na taj način pregovarala poslednje poglavlje koje je u našem slučaju i političko poglavlje, kaže Miščević i objašnjava: „Dakle, nije ovde tema Kosovo, mi kroz pregovore o članstvu ne pregovaramo o statusu Kosova, za proces normalizacije postoji dijalog i on nikako nije zamenjen Poglavljem 35”. Drugim\n20.01.2021 u 17:20\n20.01.2021 u 17:05\n20.01.2021 u 16:57\nKisić Tepavčević u rodnoj kući vojvode Živojina Mišića\n20.01.2021 u 16:44\nPomoć u Brusnik stiže na motornim sankama


TRIBINA PEČATA U VRBASU - Печат - Лист слободне Србије\nПочетна/Календар/TRIBINA PEČATA U VRBASU\nTRIBINA PEČATA U VRBASU\nУредништво 09/12/2010\tКалендар 2 коментара\nPiše Milica Keković\nSrbija nije samo puka provincija. Provincijalno tek možemo prepoznati u stavovima vlastodržaca u Srbiji koji ne samo što ne vode računa o svom narodu, već i ne razumeju ništa od onoga što se dešava u svetu. Ovo bi bila poruka tribine lista „Pečat“, prošle nedelje održane u Vrbasu. Podsećajući da je „Pečat“ list levice, glasilo nacionalno odgovornih ljudi i svih onih koji imaju jasan stav po pitanju očuvanja kulturne tradicije i nacionalnog identiteta, direktor i glavni urednik „Pečata“ Milorad Vučelić, naglasio je da ovaj najčitaniji politički nedeljnik nije vezan ni za jednu političku stranku, već za principe.\nLJUDI KOJI KRITIČKI MISLE\n„U okolnostima kada se Srbija našla pod velikim globalističkim pritiskom, a u želji da sačuvamo svoj nacionalni identitet, da čuvamo Kosovo i Metohiju, rođena je ideja da se pokrenu ove novine. Sada mogu da kažem da nema nijednog istaknutog intelektualca, nacionalno i državno odgovornog i javno angažovanog, koji nije nešto objavio u „Pečatu“. Takođe, postoji i veliki broj analitičkih tekstova istoričara i intelektualaca srednje generacije, koji razmišljaju hrabro i otvoreno i popunjavaju prazninu ostalu iza divova, kao što su Mihailo Marković, Momo Kapor, Patrijarh Pavle i mnogi drugi velikani. Oni su sve bolji, to je nova generacija obrazovanih ljudi koji kritički misle“ naveo je Vučelić.\nPrema njegovim rečima, „Pečat“ se bavi stvarnim problemima, a ne izmišljenim. Zato, smatra, na svojim stranicama ovaj list ima sve ono što se značajno dešava u regionu, o događanjima u Republici Srpskoj, Crnoj Gori, Hrvatskoj, kao i o svim dešavanjima u velikim zemljama poput Rusije, Nemačke, Engleske, SAD.\n„Želimo da pokažemo da Srbija nije samo puka provincija. Vlastodršci u Srbiji ponašaju se provincijalno, ne samo zato što ne vode računa o svom narodu, već i zato što ne razumeju ništa što se dešava u svetu. Otuda naša deviza „Ko čita „Pečat“, zna“, rekao je Vučelić.\nBITKA NA POLJU KULTURE\nReč na tribini uzeli su Aleksandar Dunđerin, zamenik glavnog i odgovornog urednika i kolumnista Dragomir Anđelković.\nU svom izlaganju Dunđerin je posebnu pažnju posvetio kulturnoj politici, koju su, prema njegovim rečima, posle 5. oktobra počele da kreiraju razne NVO i fondacije, afirmišući isključivo projekte sa snažnom antinacionalnom i antitradicionalnom poetikom, gde se u svojoj suštini slepo sledi jedna nova ideološka matrica.\n„Novi prihvatljivi kulturni model trebalo bi da bude uobličen po idejnom obrascu na osnovu kojeg bi Srbija prihvatila odgovornost za sve tragedije na ovim prostorima tokom 20. veka, a posebno na krvave sukobe tokom devedesetih godina prošlog veka, i onda, suočena sa svojom mračnom prošlošću, pročišćena i osvešćena, mogla da se uklopi u novu matricu jugoslovenske kulture. Vladajuća kulturna elita iz svih krajeva nekadašnje SFRJ kreće u kampanju protiv navodnog ideološkog tumačenja umetnosti, svesno previđajući da je ta nova umetnost upravo i nastala na temelju nove jugoslovenske (a zapravo antisrpske) ideologije. No, od takvih ideologa umetnosti, gori su još jedino umetnici te ideologije“, naglasio je Dunđerin.\nMišljenje da se glavna bitka za očuvanje nacionalnog identiteta, bije se na polju kulture deli i Dragomir Anđelković.\n„Pečat“ se bori za održavanje slobode misli, a protiv medijski kulturne okupacije Srbije. Čitav niz institucija, stvorenih u poslednjih deset godina, postoji sa ciljem da Srbija po(ostane) podređena. Danas su te institucije prodrle u državne organe, pa u samoj Srbiji imamo potkopavanje nacionalnog identiteta. Ali, makar nam razarali državu i vojsku, dok god nam ne unište svest, nisu nas pobedili. Zato, „Pečat“ vodi bitku u prilog srpskog opstanka, a svi koji čitaju naš list treba da osvešćuju druge i da nas svakim danom bude sve više. Ako to budemo radili, Srbija će ponovo biti slobodna“, završio je Anđelković.\n12/12/2010 у 09:27\nostao je samo on-pecat kao nada kao svetionik za nas koji ne mislimo kao OVI\n18/01/2011 у 21:11


Fiat 500 Riva: rođenje novog legendarnog modela - GARAŽA\nDve apsolutne legende; jedna automobilske industrije i a druga iz brodogradnje susreću se kako bi kreirale novi predmet želja i simbol italijanske lepote. Dakle, na svoj rođendan, 4. jula, legendarni model brenda Fiat biće prikazan u novoj, ekskluzivnoj verziji dizajniranoj sa elegancijom i znanjem koji se koriste u stvaranju najlepših glisera. Neponovljiv stil sastavljen od dragocenih sastojaka, sa strašću prema hromiranim detaljima, koji svako putovanje pretvara u ekskluzivnu vožnju.\nRođenje modela Fiat 500 1957. godine snažno je doprinelo motorizaciji nacije u snažnom evolutivnom procesu, a sam model je brzo stekao kultni status, ostvarivši prodaju od skoro 4 miliona primeraka. Bila je to takozvana Dolce Vita era, tokom koje se Italija obnavljala sa dinamičnom energijom i entuzijazmom. Legendarni model 500 nije samo zadovoljavao rastuću potrebu za pristupačnim prevoznim sredstvima, nego je oličavao i duboko ukorenjenu volju za životom čitave jedne generacije.\nIsti izraz vitalnosti je u to vreme predstavljala Aquarama, gliser brenda Riva, koji je bio sinonim za eleganciju i savršenstvo. Autentičan statusni simbol sa materijalima najvišeg kvaliteta, pažljivo izvedenim detaljima i maksimalnim zanatskim umećem.\nPrivlačnost i elegancija su takođe crte tipične za novi model 500, koji je predstavljen 2007. godine. Njegov veliki uspeh pretvorio ga je u legendu koja sa majstorskom doslednošću miri čitav niz suprotstavljenih osobina: automobil koji je ujedno i ekskluzivan i pristupačan, model italijanski do srži sa odličnim globalnim prodajnim rezultatima, elegantan proizvod koji pdrazumeva uživanje. Čak i sa prodajom od 1.800.000 vozila, reč je i dalje o krajnje ličnom modelu, koji je poslužio kao inspiracija za mnogobrojne specijalne serije i pri tom očuvao svoj jedinstveni identitet netaknutim.\nGodine 2015. su obnovljeni i unutrašnjost i spoljašnjost ovog legendarnog automobila, koji nastavlja da nudi bogate sadržaje kada su u pitanju tehnologija, motori i opcije prilagođavanja: legendarni model je dodatno evoluirao, unapređujući svojstva koja su od njega načinila remek delo.\nDanas, Fiat i Riva pokreću novu specijalnu seriju u ograničenom izdanju: Riva 500, sa jedinstvenim stilskim izborima i izvrsnim detaljima. Boja karoserije i krova „Evening blue“ – kreirana ekskluzivno za model 500 Riva – identična je boji modela Aquariva Super, moćnog, legendarnog glisera i naslednika mitskog modela Aquarama. Centralni deo instrument table, izveden of najekskluzivnije mahagonije, sa umecima od javorovog drveta, nepogrešivo asocira na eleganciju tipičnu za modele brenda Riva, nudeću putnicima tople, životne boje drveta.\nRazličiti, luksuzni hromirani detalji takođe veličaju pomorski duh modela 500 Riva, dok akvamarin plava, simbolička boja legendarnog nautičkog brenda, prisutna u liniji svakog automobila čija izvedba podseća na plovila, nedvosmisleno personalizuje ovu novu specijalnu izvedbu ograničene serije.\nSnaga stilova modela 500 i Riva omogućila je stvaranje automobila obnovljenog kvaliteta, tehnologije i dizajna, uz poštovanje vrednosti dva legendarna brenda. koji zajedno dočaravaju nadvremenski šarm.\nModel 500 Riva tako postaje nešto poput „najmanjeg plovila“, koje nudi eleganciju i stil, performanse i udobnost, pretvarajući svako putovanje u ekskluzivno krstarenje po putu.\n2016 550 fiat riva\nPrevious post:MINI porodica predstavila svoje omiljene modele u MINI Salonu u Beogradu\nNext post:Servisna akcija: Ono što vaš Punto želi!


Политика приватности - Б(л)оговање\nNaša adresa veb mesta je: http://blogovanje.rs.\nKao posetilac niste obavezni da dostavite svoje lične podatke da biste koristili ovaj veb-sajt. Bez obzira na navedeno, ovaj veb-sajt može da prikuplja lične podatke koje posetioci dobrovoljno dostavljaju. Ako je to slučaj (na veb-sajtu postoji neki sistem ili aplikacija koji se koriste za prikupljanje ili obradu ličnih podataka za različite svrhe, npr. zapošljavanje) saglasnost sa obradom vaših ličnih podataka prikupiće odgovarajući kontrolor ličnih podataka u skladu sa važećim Zakonom o zaštiti podataka o ličnosti i dobićete informacije o prikupljanju i obradi ličnih podataka pre nego što bilo koji lični podatak bude uzet ili obrađen.\nPosebne kategorije ličnih podataka (naročito osetljivi lični podaci) neće biti prikupljani i obrađivani putem ovog veb-sajta.\nInformacije za logovanje, kukiji i veb-putokazi\nOvaj sajt prikuplja standardne informacije za logovanje uključujući Vašu IP adresu, tip pretraživača i jezik, vreme pristupa. Kako bismo obezbedili što bolje funkcionisanje veb-sajta i omogućili poboljšanu navigaciju, mi ili naši provajderi koristimo kukije (male tekstualne datoteke koje se čuvaju u pretraživaču korisnika) ili veb-putokaze (beacons-elektronske sličice koje omogućavaju praćenje broja posetilaca koji su pristupili određenoj stranici) kako bismo sakupili zbirne podatke. Ne prikupljamo niti čuvamo pojedinačne kukije. Imamo pristup samo zbirnim podacima o kukijima koje koristimo u funkcionalne svrhe. Dodatne informacije o tome kako koristimo kukije i druge tehnologije za praćenje i kako ih možete kontrolisati možete naći u „Uslovima korišćenja kukija”.\nOvaj veb-sajt može da koristi aplikacije ili usluge za društvene mreže koje vam omogućavaju da delite sadržaje sa drugim korisnicima (zajedno „aplikacije za društvene mreže“). Bilo koji lični podatak ili druga informacija koju možete podeliti putem aplikacija za društvene mreže može biti pročitana, prikupljena ili korišćena od strane drugih korisnika aplikacija za društvene mreže nad kojima imamo malu ili uopšte nemamo kontrolu. Zbog toga ne možemo biti odgovorni za korišćenje, zloupotrebu ili neprikladnu upotrebu bilo kog ličnog podatka ili drugih informacija koje ste podelili putem aplikacija za društvene mreže.\nImamo na raspolaganju komercijalne standarde tehnologije i operativne sigurnosti da zaštitimo sve informacije koje nam posetioci obezbeđuju putem veb-sajta od neovlašćenog pristupa, otkrivanja, izmene ili uništavanja. U aprilu 2017. DCE je dobio sertifikat ISO/IEC 27001 za sistem za upravljanje bezbednošću informacija. ISO/IEC 27001 osigurava da sve DCE politike i procedure budu u skladu sa svim najboljim praksama i da ih naši stručnjaci sprovode.\nPovremeno ćemo ažurirati ovu Politiku privatnosti, a nakon svake promene ćemo navesti datum revizije na vrhu ove stranice, koja će biti validna od tog datuma. Predlažemo da povremeno pregledate ovu politiku privatnosti kako biste bili informisani o načinu na koji štitimo vaše informacije.\nUvažavamo zaštitu privatnosti dece u interaktivnom onlajn svetu. Ovaj veb-sajt nije namenjen deci mlađoj od 13 godina. Naša politika zabranjuje prikupljanje ili zadržavanje podataka o osobama mlađim od 13 godina.


Mađarska dobija prve uzorke vakcine „Sputnjik V“ - Sputnjik Srbija\nMađarska dobija prve uzorke vakcine „Sputnjik V“\n15:40 13.11.2020 Preuzmite kraći link\nPrvi uzorci ruske vakcine protiv kovida 19 „Sputnjik V“ stići će u Mađarsku sledeće nedelje. Mađarska se ujedno priprema za proizvodnju ruske vakcine, navodi se u saopštenju Ministarstva industrije i trgovine Rusije nakon pregovora ministra Denisa Manturova sa ministrom spoljnih poslova Mađarske Peterom Sijartom.\nMađarska bi tako mogla da postane prva zemlja Evropske unije u kojoj će biti organizovana proizvodnja ruske vakcine, napominje Ministarstvo industrije i trgovine Rusije.\nOdlučeno je da Mađarska pojednostavi proceduru registracije lekova tokom pandemije, navodi se u saopštenju. Pregovorima je prisustvovalo rukovodstvo Ministarstva zdravlja Ruske Federacije, Ruskog fonda za direktne investicije, Centra „Gamaleja“, koji su proizveli vakcinu, i predstavnici mađarskih vlasti.\nSijarto je 5. novembra najavio da će njegova zemlja početi da uvozi malu količinu ruske vakcine protiv novog virusa korona u decembru 2020. godine za istraživanje i licenciranje. Jedna kompanija u Mađarskoj namerava da započne proizvodnju ruske vakcine, rekao je tada ministar.\nPrema njegovim rečima, masovne isporuke mogu početi od druge ili treće nedelje januara 2021. godine.\nRusija je 11. avgusta prva u svetu registrovala vakcinu protiv kovida 19 pod nazivom „Sputnik V“. Vakcinu je razvio Centar „Gamaleja“ Ministarstva zdravlja Rusije i prošao je klinička ispitivanja u junu i julu 2020. godine.\nRanije je šef ruskog Fonda za direktne investicije Kiril Dmitrijev rekao da je Rusija već dobila zahteve iz 20 zemalja za isporuku milijardu doza vakcine.\nMađarska, Rusija, virus korona, kovid 19, Sputnjik V


DUŠAN BAJIĆ - Jusufović & Partners\nJusufović & Partners > Team Members > DUŠAN BAJIĆ\nRegistar posrednika (medijator – posrednik u rešavanju sporova)\nDušan M. Bajić član je Advokatske komore Srbije i Advokatske komore Beograda od 2015. godine. Specijalizovan je za pružanje pravne pomoći klijentima u oblastima građanskog i privrednog prava, kroz zastupanje u građanskom, stečajnom i postupku likvidacije. Dušan Bajić poseduje značajno iskustvo u izradi tužbi, pravnih lekova i ugovora, kao i u konsaltingu koji je u vezi s pravom intelektualne svojine (autorsko pravo, žigovi i patenti, s posebnim akcentom na postupak patentne zaštite medicinskih instrumenata, kao jednim od najosetljivijih oblasti patentnog prava). Takođe, učestvovao je u složenim projektima kompanija u državnom vlasništvu i velikih privatnih firmi.\nKao registrovani medijator (posrednik u rešavanju sporova), advokat Bajić poseduje neophodna znanja i iskustva u oblasti alternativnih načina rešavanja sporova, što se pokazalo kao veoma korisno prilikom pravnog savetovanja i zastupanja klijenata u postupcima medijacije pred drugim medijatorima.\nUspešno je zastupao i savetovao najveće međunarodne kompanije u oblasti proizvodnje i izvoza električne energije, duvana i prehrambenih proizvoda, kao i u sporovima koji proizilaze iz takvog poslovanja.\nU sektoru građevinarstva, nekretnina i rudarstva Dušan Bajić savetovao je i zastupao domaće i strane kompanije u postupcima vezanim za nadoknadu štete, povredu ugovornih obaveza, garantnih pitanja, raskid privatizacionih ugovora, kao i u složenim stečajnim postupcima.\nPre pridruživanja našem timu, bio je angažovan kao praktikant u jednoj od vodećih kancelarija u oblasti privrednog kriminaliteta, zatim kao sudski pripravnik u Privrednom sudu u Beogradu, a nakon toga kao advokatski pripravnik u jednoj od vodećih advokatskih kancelarija u oblasti privrednog prava u Srbiji. Advokat Bajić zastupa klijente pred državnim organima i sudovima.


Časopis Industrija :: Nemačka energetika „profitirala“ od prirodne nepogode – Vetar proizveo gotovo 60 odsto struje\nOluja Kjara je pre dve nedelje pogodila Ujedinjeno Kraljevstvo, a zatim se proširila i na zemlje zapadne i centralne Evrope, među kojima je i Nemačka. Jaki vetrovi su doprineli da u tom periodu gotovo 60 odsto električne energije dnevno u ovoj zemlji nastane zahvaljujući vetrenjačama.\nPrema podacima istraživačke organizacije Fraunhofer, već prvog dana prirodne nepogode proizvodnja električne energije u vetroelektranama u nemačkom energetskom miksu je skočila sa 33,3 odsto (koliko je iznosila dan ranije – 8. februara) na 57,3 odsto.\nNaredni dan usledilo je ponovno povećanje na 58,1 odsto da bi 11. februara čak 58,9 odsto ukupno proizvedene struje u Nemačkoj poteklo iz energije vetra.\nKada se tome pridoda struja generisana iz postrojenja na biomasu, solarki i hidroelektrana, obnovljivi energetski resursi su 9. januara generisali 74,8 odsto električne energije, a neobnovljivi – uranijum i fosilna goriva, pre svega ugalj – tek 25,2 odsto, odnosno 1.104,4 GWh i 369,6 GWh.\nVetar, biomasa, sunce i voda su tokom 2019. godine, Nemcima obezbedili gotovo 43 odsto bruto potrošnje struje, čime je postavljen novi nacionalni rekord na tom polju. Čak i 2018. godine, s udelom obnovljivih izvora od 38,2 odsto, zemlja je premašila vladin cilj za 2020. godinu – 35 odsto.\nIpak, zastoj u razvoju vetroparkova na kopnu je zasenio dosadašnja ostvarenja u polju energetske tranzicije. Stručnjaci strahuju da bi to moglo da dovede u pitanje dostizanje učešća čiste energije od 65 odsto do 2030. godine.\nPodsećamo, nemačka vlada odobrila je plan da se do 2038. godine potroši do 40 milijardi evra da bi se ublažile posledice napuštanja eksploatacije uglja u rudarskim regionima zato što do bi do tada trebalo da se zatvore sve preostale elektrane na ugalj u nameri ublažavanja posledica klimatskih promena.


0\tJanuary 24, 2021 7:20 pm\nSindikat učitelja u Čikagu saopštio je u nedelju da su njegovi članovi glasali da se usprotive naredbi da se vrate u učionicu zbog zabrinutosti zbog COVID-19. Na taj ušli su u sukob sa okružnim zvaničnicima koji su rekli da bi odbijanje povratka u škole predstavljalo nezakonit štrajk.\nDržavne škole u Čikagu, želele su da se učitelji i ostali zaposleni vrate u škole u ponedeljak kako bi se spremili da dočekaju oko 70.000 učenika na vanrednim časovima u školi počevši od 1. februara. Nije određen datum povratka za srednjoškolce.\nSindikat učitelja, međutim, protivi se tom planu zbog brige za zdravlje svojih članova i pozvao ih je da nastave da predaju od kuće uprkos planu okruga. Sindikat je rekao da plan bezbednosti okruga zaostaje i da bi pre nego što se nastavnici mogu bezbedno da se vrate u škole, vakcinacije morale biti šire rasprostranjene, a trebalo bi uspostaviti različite metrike za merenje infekcija.\nDve strane pregovaraju mesecima, a razgovori su nastavljeni i nakon objavljivanja rezultata glasanja u nadi da će postići dogovor.\nZvaničnici CPS-a rekli su u nedelju da su se dogovorili da odlože povratak nastavnika za dva dana kako bi stranama dali više vremena za pregovore. Ali rekli su da će se od nastavnika dalje očekivati da nastave ličnu nastavu 1. februara.


Cvijanovićeva: Prvi na redu banjalučki Klinički centar - mojKontakt portal - Radio Televizija Kontakt\nOna je novinarima u Banjaluci rekla da je i zadatak te komisije da utvrdi mjere za poboljšanje finansijskog stanja koje će biti predložene Vladi Srpske da bi se moglo intervenisati.\n“Očekujemo da će ta komisija redovno izvještavati Vladu, što joj je i u mandatu određeno, a služiće i kao snažna podrška menadžmentu. Takođe, očekujemo da dobijemo potvrde o nekim stavovima kako se kretati u budućem vremenu i da dobijemo eventualno nove ideje kako da se saniraju određene stvari i unaprijedi sistem i sam Klinički centar”, rekla je Cvijanovićeva.\nOvu ekspertsku grupu formirala je Vlada Srpske na prošlonedjeljnoj sjednici.\nPredstavnici Vlade razgovaraće sa nezadovoljnim borcima\nPredsjednik Vlade Republike Srpske Željka Cvijanović potvrdila je danas da će predstavnici Vlade razgovarati sa predstavnicima nezadovoljnih boraca koji su protestovali u posljednje vrijeme u Banjaluci.\nCvijanovićeva je rekla novinarima, nakon svečanosti dodjele policijskih automobila, da će predstavnike tih boraca na razgovor pozvati resorni ministar.\n“Čudno je što su pojedinci iz tih redova, kada smo se oglasili i istakli da ćemo ih pozvati na razgovor, rekli da je smiješno da uopšte razgovaramo. Ne mislim da je smiješno razgovarati o bilo kojoj temi, tako da je sada nejasno da li žele ili ne žele takav sastanak”, navela je Cvijanovićeva.\nOna je dodala, osvrćući se na poziv nezadovoljnih demobilisanih boraca da razgovara s njima u parku u kojem su protestovali, da je smatrala da nije u redu da ide u park, jer su institucije mjesto za razgovor.\nPremijer Srpske je podsjetila i da je za zahtjeve tih boraca rekla da dio spada u domen u kojem se njima Vlada ne može baviti, a da stvari koji se tiču statusa boraca jesu domen Vlade Srpske i o tome se vodi računa.\nCvijanovićeva je rekla da jeste velika stvar da se obezbijedi borački dodatak, imajući u vidu da se za te potrebe na godišnjem nivou izdvaja 12 miliona KM.\n“Znam da po pojedinačnom iznosu to nije veliko, ali moram reći da je upravo ova vlast još 2007. godine uvela to pravo i ono će se ojačavati”, istakla je Cvijanovićeva, dodajući da je 2007. godine uvedena i naknada za odlikovane borce Republike Srpske.\nOna je istakla da su čak i u vremenu krize bila zaštićena boračka prava, koja nisu ni ukidana niti smanjivana, nego su rasla.\nObradović: Iznijeli smo istinu o stradanju Srba u Hrvatskoj


Početna stranica Leadership Team Geoffrey Martha\nRukovodstvo GEOFFREY S. MARTHA\nGeoff Martha je glavni izvršni direktor kompanije Medtronic, koja je vodeća kompanija u svetu u oblasti medicinske tehnologije, sa godišnjim prihodom od 30 milijardi dolara, više od 90 000 zaposlenih, a njen operativni domet obuhvata više od 150 zemalja širom sveta. Medtronic nudi tehnologije i rešenja za lečenje širokog spektra stanja i bolesti, uključujući bolesti srca i krvnih sudova, respiratorne, neurološke i bolesti kičme, dijabetes i mnoge druge bolesti. Geoff je takođe član Upravnog odbora kompanije Medtronic, što je položaj koji ima od novembra 2019.\nGeoff je preuzeo funkciju glavnog izvršnog direktora 27. aprila 2020. godine i on odgovara Upravnom odboru kompanije Medtronic. Bio je na položaju predsednika kompanije Medtronic od novembra 2019. do aprila 2020. godine, gde je predvodio operativne grupe i regione kompanije Medtronic.\nPre nego što je proglašen za novog glavnog izvršnog direktora kompanije Medtronic, Geoff je bio na funkciji izvršnog potpredsednika i predsednika Grupe za restorativne terapije (RTG) kompanije Medtronic. Na tom položaju je Geoff imao globalnu odgovornost za četiri odseka RTG-a, uključujući Terapije mozga, Terapije bola, Specijalističke terapije i Kičmu.\nPre nego što je vodio RTG, Geoff je bio stariji potpredsednik za strategiju i poslovni razvoj kompanije Medtronic i bio je odgovoran za vođenje globalnog strateškog plana kompanije Medtronic, njenog poslovnog razvoja i akvizicija i integracija.\nKao rukovodilac Razvoja strategije i poslovanja, Geoff je predvodio akviziciju kompanije Covidien, 10 milijardi dolara vrednog globalnog proizvođača hirurških proizvoda i potrošnog materijala. Akvizicija kompanije Covidien je bila najveća akvizicija u oblasti medicinske tehnologije u istoriji ove industrije. U julu 2014. godine, naimenovan je za glavnog direktora za integracije, kako bi vodio integraciju kompanije Covidien u Medtronic.\nKao vatreni pobornik inicijativa u oblasti filantropije i različitosti koje je sponzorisao Medtronic, Geoff je član Upravnog odbora za fondacije kompanije Medtronic, kao i izvršni sponzor za takmičenje "FIRST Robotics". On takođe vodi Mrežu afričkog porekla kompanije Medtronic ― internu grupu za resurse koja je usredsređena na pronalaženje, zapošljavanje, zadržavanje i razvoj zaposlenih afričkog porekla.\nPre nego što se pridružio kompaniji Medtronic, Geoff je bio na položaju direktora za razvoj poslovanja u kompaniji "GE Healthcare", gde je bio odgovoran za globalni razvoj poslovanja, uključujući akvizicije, restruktuiranje/likvidaciju, zajednička ulaganja i investicije u vlasnički kapital. Za vreme svoje 19-ogodišnje karijere u kompaniji GE, koja obihvata značajno vreme provedeno u kompanijinom odseku za finansije GE Capital, Geoff je imao nekoliko izvršnih funkcija u oblasti rukovođenja poslovanjem, korporativnog razvoja, strateškog marketinga i upravljanja prodajom.\nPasionirani borac kad su u pitanju društveno-ekonomski problemi, Geoff je angažovan u upravama dve neprofitne organizacije sa središtem u Mineapolisu: "Children’s HeartLink" i "Northside Achievement Zone" (NAZ). "Children’s HeartLink" obezbeđuje pristup za lečenje dece sa urođenim srčanim Manama širom sveta. NAZ je jedna kolaboracija lokalne zajednice u Severnom Mineapolisu koja radi na zaustavljanju generacijskog siromaštva i izgradnji kulture postizanja uspeha, tako da siromašna deca koja nisu bele rase završavaju koledž i budu spremna za zapošljavanje.\nGeoff je stekao diplomu fakulteta iz oblasti finansija kao učesnik Programa za akademski najuspešnije studente Državnog univerziteta u Pensilvaniji. Diplomirao je 1992. godine sa najvišim ocenama. Geoff je bio kapiten muškog hokejaškog tima na Državnom univerzitetu u Pensilvaniji, a 1998. godine je uvršten u Hokejašku dvoranu slavnih. Univerzitet mu je 2016. godine dodelio nagradu "Penn State Hockey Distinguished Alumni Award" - nagradu za istaknutog igrača hokeja, diplomca Državnog univerziteta u Pensilvaniji.\nZAPRATITE GEOFFA NA TWITTER-U\nZAPRATITE GEOFFA NA LINKEDIN-U


Hama 41934 kabal cena, cene Srbija, prodaja Beograd Novi Sad Niš\nHama 41934 kabal cene\n- Kabl VGA 15p.(muÅ¡ki) na 15p. (muÅ¡ki) 3.0m, feritni filter, duplo izolovan... specifikacija\ncena od 1.490,00 do 1.789,00 din | prodavnica (4)\nKabl VGA 15p,(muÅ¡ki) na 15p, (muÅ¡ki) 3,0m, feritni filter, duplo izolovan\nHama Displej-port kabl, pozlata, dupla izolacija, 1.8m 78442 kabal\nEPonuda nije internet prodavnica već Vam omogućava da brzo i lako nađete Hama 41934 kabal po najjeftinijoj ceni. Naš cilj je da kupci budu što bolje informisani o ponudi Hama kabal 41934 na tržištu Srbije. Vrlo lako nalazite željeni proizvod za kategoriju Kablovi cene, ne morate da lutate od sajta do sajta za Hama Kablovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hama 41934 kabal sa PRODAVCEM. EPonuda ne može da garantuje potpunu tačnost specifikacije i slika za Hama 41934 kabal. Pre kupovine, podatke za Hama kabal 41934 proverite na sajtu PROIZVOĐAČA.


Udruženje „Romani Asvin“: „Cilj nam je da osnujemo info centar za sve mlade Rome i Romkinje“ | Media Start Info\nUdruženje „Romani Asvin“: „Cilj nam je da osnujemo info centar za sve mlade Rome i Romkinje“\nČlanovi udruženja “Romani Asvin” imaju cilj da osnuju Edu Info Roma – informativni centar u kome će kreirati bezbedan prostor za sve mlade Romkinje i Rome.\nNaime, ovo udruženje čiji su članovi iz Beograda, Šapca, Kruševca, Aleksinca, zalaže se za bolju informisanost mladih Roma i Romkinja, kao i njihovo aktivno uključivanje u sistem formalnog i neformalnog obrazovanja. Kažu da je veoma bitno raditi i na motivaciji mladih Roma i Romkinja za nastavak njihovog obrazovanja.\nFoto: Edu Info Roma\n– S obzirom da je informisanost mladih Roma i Romkinja mala i da mladi dolaze teško do informacija, mi želimo da budemo izvor informacija i spona koja će mladim Romkinjama i Romima pružiti sve informacije na jednom mestu. Naš cilj je osnivanje informativnog centra u kome ćemo kreirati bezbedan prostor za sve mlade Rome i Romkinje. Prvi korak do osnivanja informativnog centra je naša online platforma ‘Edu Info Roma’ koja je u procesu realizacije i koja će sadržati sve informacije na jednom mestu, gde će mladi Romi i Romkinje vrlo lako i brzo dolaziti do informacija koje se tiču formalnog i neformalnog obrazovanja” – kaže Kajtazi.\nInicijativu su pokrenuli februara 2020. godine, a u prethodnih godinu dana ostvarili su veliki uspeh.\n– Jedan od naših najvećih uspeha jeste radionica ‘Preuzmi inicijativu za svoju budućnost’ gde smo na jednom skupu imali ukupno 40 mladih Roma i Romkinja iz cele Srbije. Radionicu smo održali online putem Zoom platforme, a ista se odnosila na informisanje, gde su mladi prepoznali našu inicijativu kao jednu od sjajnih stvari koje činimo za mlade, jer na taj način brzo i lako dolaze do informacija. Takođe, veliki uspeh je i naša kampanja ‘Heroji naše zajednice’ gde smo putem video snimaka predstavili akademski obrazovane mlade Rome i Romkinje, i tako radili na motivaciji mladih Roma i Romkinja za nastavak njihovog obrazovanja – ističe Kajtazi.\n– U video snicima smo imali diplomirane sociologe, inžinjere, buduće učiteljice, pravnike, arhitekte, umetnike i mnoge druge profesije. Kampanja je trajala ukupno mesec dana, a kao rezultat dobili smo prepoznatljivu inicijativu za motivaciju mladih Roma i Romkinja. Pored toga, jedan od naših uspeha jeste saradnja sa međunarodnim i nacionalnim romskim i neromskim organizacijama koje podržavaju mlade, učešće na konferencijama UNICEF-a, Kongresu mladih Roma u Hrvatskoj, učešće naših aktivista na konferenciji sa potpredsednikom Vlade Republike Srbije, saradnja sa Holivudskom glumicom Bojanom Novaković, slanje naših aktivista na obuke Caritas Aleksinac itd – dodaje ona.\n– Karavane koje planiramo da održimo marta meseca odnose se na informisanost omladine po pitanju formalnog i neformalnog obrazovanja u tri grada – Niš, Kruševac i Aleksinac. Krajem jula planiramo da održimo karavane na temu istorije i kulture Roma. Želimo da mlade Rome i Romkinje upoznamo sa genocidom nad Romima i sa našim nacionalnim praznicima kao što su dan Roma, Međunarodni dan romskog jezika… – kaže Kajtazi.\n– U saradnji sa Holivudskom glumicom Bojanom Novaković otvoren je konkurs Romani Asvin Arts Scholarship program koji je otvoren do 17. februara 2021. godine, a prijava se nalazi na našim stranicama na Instagramu i Facebooku. Ohrabrujemo sve mlade Rome i Romkinje da se prijave ukoliko ih zanima umetnost u oblasti: muzike, plesa, baleta, glume i tenisa za učenje u Sidneju u Australiji – kaže ona.\n– Postojaće poseban deo gde su svi aktuleni konkursi na koji mladi Rome i Romkunje mogu da se prijave. Takođe, na platformi ćemo objavljivati stipendije, obuke, konferencije, seminare, razmene studenata, za koje ohrabrujemo mlade Romkinje i Rome da se prijave. Sa većinom organizacija imamo saradnju, tako da do informacija možemo doći brzo i lako – završava ona.\nKajtazi ističe da je veoma bitno raditi sa mladim Romkinjama i Romima. Najviše im, kažu, znači “živa komunikacija”, jer se tako lakše povezuju sa zajednicom, i time grade mrežu poznanstva i mrežu informacija između sebe.\nTagovi informacije, Romi, Udruženje "Romani Asvin"\nPrethodna vestUjedinjen Balkan za čist vazduh: „Velika stopa smrtnosti u regionu zbog lošeg vazduha“\nSledeća vestKo daje više: 30, 50, 60, 100 evra


BiH propustila zadnji voz za Savjet Evrope - BIGportal.ba\nBosna i Hercegovina propustila je i posljednji rok kada je u pitanju imenovanje delegacije BiH za Parlamentarnu skupštinu Savjeta Evrope i jedina je od 47 zemalja članica Savjeta Evrope koja neće učestvovati u njenom parlamentarnom radu. Iz Ministarstva inostranih poslova (MIP) BiH danas su saopštili da je 24. jun posljednji…\n“Ako se to desi, to je još jedna sramota za BiH na međunarodnoj političkoj sceni, što će imati negativne posljedice za evropski put BiH na proces donošenja odluke o kandidatskom statusu”, saopšteno je juče iz MIP BiH.\nU SNSD-u, kojeg pojedinci optužuju da je kriv što BiH neće imati delegaciju u Savjetu Evrope, kažu da se radi o klasičnoj zamjeni teza jer je navodno “sramno to što nećemo imati delegaciju, a nije sramno to što osam mjeseci od izbora ministri kojima je istekao mandat sjede tu gdje jesu i to što još nemamo vlast”.\n“Ne postoji ni teoretska šansa da se to uradi. Stav SNSD-a je da se prvo pokrene procedura za izbor Savjeta ministara BiH, pa kasnije sve ostalo. Na kraju krajeva, u čemu to BiH presudno utiče u radu Savjeta Evrope i koje su to odluke koje zavise od BiH”, upitala se Dušanka Majkić, delegat u Klubu Srba u Domu naroda BiH.\n“Ukoliko BiH propusti i posljednji rok, šteta i negativne posljedice biće još veće, jer je Komitet ministara Savjeta Evrope na sjednici u Helsinkiju 17. maja ove godine stvorio dodatni prostor za dogovor i omogućio BiH još jednu šansu da pokaže da na odgovarajući način poštuje svoje obaveze i da je privržena evropskim vrijednostima i standardima ove najveće evropske međunarodne organizacije”, saopšteno je iz MIP BiH.\n“Odgovorni su članovi Kolegijuma parlamenta BiH koji su bili u obavezi da pripreme prijedlog svih delegacija i komisija. Zašto to nisu uradili – ne znam, jer za to ne treba neko posebno političko usaglašavanje. Radi se o neodgovornosti, preuzeli smo obavezu koju nismo ispunili, a pričamo o tome nekoliko mjeseci unazad. Kada smo pokušali da sazovemo prvu hitnu sjednicu, to je bila jedna od tačaka dnevnog reda, ali, nažalost, nismo uspjeli. Kolegij treba da uradi taj posao i isključiva odgovornost je na SNSD-u, HDZ-u i SDA”, rekao je Jasmin Emrić, poslanik A-SDA u Predstavničkom domu BiH.\nM. Juni 13, 2019


Šta tačno definiše naš sporazum sa Ministarstvom prosvete? | British Council\nSporazum koji smo nedavno potpisali sa Ministarstvom prosvete, nauke i tehnološkog razvoja možete preuzeti upravo ovde u integralnoj verziji.\nOvo su neke od najistaknutijih stvari koji taj dokument definiše, a prenosimo i nekoliko važnih detalja o našem radu sa profesorima engleskog jezika u Srbiji:\nDa li svako ko položi naš međunarodno priznati ispit engleskog jezika može da predaje u osnovnoj školi?\nNe. Pri izboru nastavnika, pravilnikom Ministarstva, jasan prioritet se uvek daje diplomiranim profesorima engleskog jezika. U slučaju da nema takvog kadra, potpisani sporazum sa Ministarstvom definiše da nastavu od prvog do četvrtog razreda osnovne škole mogu da izvode i druga visokoobrazovana lica sa odgovarajućim pedagoškim obrazovanjem i položenim međunarodno priznatim ispitom o znanju engleskog na potrebnom nivou.\nOvaj pravilnik Ministarstva prosvete daje objašnjenje o potrebnom stepenu i vrsti pedagoškog obrazovanja, a sam tekst sporazuma definiše međunarodno priznate ispite koji se mogu upotrebiti kao potvrda o znanju engleskog.\nDa li u Srbiji ima dovoljno profesora engleskog jezika?\nNažalost, činjenica je da u pojedinim delovima zemlje nema dovoljno diplomiranih profesora engleskog. Primenom ovog sporazuma, otvara se dodatna mogućnost da učenici u ovakvim sredinama ne ostanu bez nastave engleskog jezika u prva četiri razreda osnovne škole.\nDa li su ispiti pokriveni ovim sporazumom pouzdan pokazatelj znanja engleskog jezika?\nPreko dva miliona ljudi širom sveta je prošle godine polagalo međunarodno priznate ispite u našim centrima u više od 90 zemalja sveta. Ispiti koje organizujemo rezultat su naše saradnje sa vrhunskim svetskim stručnjacima u oblasti engleskog jezika iz institucija kao što je Univerzitet u Kembridžu. Više od 9.000 univerziteta i drugih obrazovnih institucija, poslodavaca i vlada u svetu prepoznaje IELTS, jedan od naših ispita, kao pouzdan pokazatelj znanja engleskog.\nPolaganje prvog međunarodno priznatog ispita engleskog jezika u Srbiji organizovali smo u saradnji sa Univerzitetom u Kembridžu davne 1940. godine kada je i otvorena naša kancelarija u Beogradu.\nNa koji način British Council sarađuje sa profesorima engleskog u Srbiji?\nPonosni smo što, kao britanski kulturni centar, već decenijama blisko sarađujemo sa hiljadama profesora engleskog u Srbiji i pomažemo im da se usavršavaju u svom poslu. Redovno organizujemo seminare, radionice i konferencije na koje dovodimo najveće britanske stručnjake za engleski jezik i metodologiju nastave.\nU poslednjih nekoliko godina izgradili smo i najveću internet zajednicu profesora engleskog - na našem sajtu TeachingEnglish okupljamo više od 4.000 profesora iz Srbije i tamo im pružamo besplatne materijale za pripremu časa.\nIzuzetno smo ponosni na svoju dugogodišnju saradnju sa Udruženjem nastavnika engleskog jezika (ELTA) i Udruženjem škola stranih jezika YALS.\nAko želite više informacija o sporazumu, molimo vas da kontaktirate našu višu savetnicu za oblast obrazovanja Ivanu Aleksić.\nTekst sporazuma (Adobe PDF 2MB)\nPravilnik o stepenu i vrsti obrazovanja nastavnika i stručnih saradnika u osnovnoj školi (Adobe PDF 250KB)


Manji broj umrlih i zaraženih nego u protekla 24 sata - Bujanovačke\nPočetna DRUŠTVO Manji broj umrlih i zaraženih nego u protekla 24 sata\nBujanovac, Beograd, 2. april 2020. (Foto RTS printskrin) – U poslednja 24 sata u Srbiji su tri osobe preminule od posledica korona virusa, dok je broj novozaraženih 111 od ukupno 638 testiranih, objavljeno je na sajtu covid19 Ministarstva zdravlja.\nU odnosu na prethodni izveštaj, prema podacima objavljenim u sredu u 15 sati, u Srbiji je bilo 5 preminulih i 168 novoobolelih.\nU Srbiji je od novog virusa preminula 31 osoba, prosečne starosti 62,38 godina, dok je broj zaraženih 1.171.\nDr Darija Kisić Tepavčević iz Instituta Batut rekla je, gostujući na RTS, da kada je u pitanju mišljenje struke, idealno bi bilo da niko od nas nikuda ne ide i da ovaj virus više ne nađe mesta gde će se razmnožavati.\n„Svakodnevni život u uslovima vanrednog stanja mora da se obavlja, ali u limitiranim uslovima, tako da će se sigurno pronaći odgovarajuće mere da se smanje aktivnosti, ali da se one ipak obavljaju“, istakla je zamenica direktora Batuta.\nTAGdr darija kisić tepavčević korona virus\nPrevious PostZabrana kretanja od subote u 13 do ponedeljka do 5 sati Next PostU Bujanovcu, Rakovcu i Lopardincu podeljeni paketi, danas stižu i u ova mesta


Prihodi Lenovo Grupe porasli su za 22% u odnosu na prethodnu godinu | Blok vesti\nHome IT Prihodi Lenovo Grupe porasli su za 22% u odnosu na prethodnu godinu\nDrugi uzastopni rekordni kvartal, sa prihodom, prihodom pre oporezivanja i neto prihodom, koji beleže rekordne rezutate kompanije Lenovo\ndanas je saopštila rekordni prihod Grupe u trećem kvartalu koji iznosi 17,2 milijarde američkih dolara, što je 22% više u odnosu na prošlu godinu. Ovo je bio drugi uzastopni rekordni kvartal, podstaknut snažnim rastom širom svih ključnih poslovnih grupa, kao i transformacionih preduzeća kompanije. Dobit je takođe postavila nove rekorde, uz prihod pre oporezivanja u trećem kvartalu koji se uvećao za 52% u odnosu na prethodnu godinu i dostigao 591 milion američkih dolara, dok je neto prihod takođe porastao za 53% na godišnjem nivou, na 395 miliona američkih dolara. Kontinuirani rast kompanije Lenovo podstaknut je inovativnim portfoliom proizvoda kompanije koji se brzo prilagođava kulturi rada, učenja i igranja od kuće u svetu koji se brzo menja, dok ulaganja u transformaciju nastavljaju da podstiču nove prilike za dugoročni rast.\nOsnovna zarada po akciji za treći kvartal iznosila je 3,31 američkih centi ili 25,66 hongkonških centi.\n“Rezultati još jednog rekordnog kvartala odraz su našeg inovativnog portfolia proizvoda i operativne izvrsnosti koji su pokrenuli rast širom svih preduzeća”, rekao je Yuanqing Yang, predsednik i izvršni direktor kompanije Lenovo. „Jasno je da je 2020. bila izazovna godina koja je donela neverovatne promene u naš svet, ali kompanija Lenovo je brzo odgovorila na promenljivo tržište podstaknuto novim trendovima u radu i načinu života, što je za posledicu imalo izuzetne rezultate. Sada, kad počinjemo da vidimo rezultate naših ulaganja u transformaciju, nastavićemo da ulažemo u tehnologiju i inovacije, da pokrećemo inteligentnu transformaciju širom različitih industrija, i da stvaramo održivi rast. ”\nIzazovi 2020. se, u različitom stepenu, nastavljaju i u novoj godini. To uključuje tekuće geopolitičke neizvesnosti, nestašicu snabdevanja proizvodima kao posledica velike potražnje i globalnu pandemiju COVID-19. Ipak, kao globalna kompanija koja posluje na 180 tržišta i ima više od 30 proizvodnih lokacija širom sveta, izgledi za 2021. godinu i dalje su pozitivni. Nova globalna norma rada, učenja i igranja od kuće nastaviće da pokreće dugoročne i održive trendove rasta potražnje za uređajima i zahteva za cloud infrastrukturom.\nIntelligent Devices Group (IDG) grupa kompanije Lenovo nastavlja da predvodi rast Grupe sa PC and Smart Devices Group (PCSD) grupom koja je imala još jedan kvartal istorijskih razmera. Prihod od 14 milijardi američkih dolara, što je 27% više u odnosu na prošlu godinu, prati PTI sa uvećanjem od 35% na godišnjem nivou što je rezultiralo sa 925 miliona američkih dolara i rekordnom profitnom maržom od 6,6%. Rezultati kvartala su postignuti zahvaljujući operativnoj izvrsnosti kompanije Lenovo koja je zabeležila rastuću potražnju širom sveta, i inovativnim portfoliom proizvoda koji se brzo prilagodio potrebama potroača koji rade, uče i igraju se od kuće. Fokus na inovacijama i segmentima sa visokim rastom kompaniji Lenovo je omogućio zadrži svoju vodeću poziciju broj jedan kada je reč o proizvodnji PC uređaja, uz rekordnih 25,3% globalnog tržišnog udela. Sve geografske regije su imale izuzetne rezultate – Severna Amerika je ostvarila rast od 60% na godišnjem nivou, Evropa, Bliski Istok i Afrika su po prvi put dostigle broj jedan po tržišnom udelu, azijsko-pacifički region je povećao profitabilnost na novi rekord, a Kina je povećala isporuke za 30% u odnosu na prethodnu godinu. Grupa svoj godišnji rast na tržištu PC uređaja vidi kao dugoročni pomak u tehnološkom sektoru koji je održiv i izvan pandemije. Najnoviji podaci IDC-a potvrdili su da je ukupno tržište premašilo 300 miliona jedinica u 2020. godini, vođeno snažnim četvrtim kvartalom kalendarske godine. To dodatno utemeljuje mišljenje kompanije Lenovo da će promenjeni životni trendovi rada, učenja i igranja od kuće dovesti do potražnje jednog uređaja po osobi i dugoročno nastaviti da povećavaju potražnju za PC uređajima, tabletima i pametnim uređajima. Kompanija Lenovo će se i dalje fokusirati na kombinaciju inovacija kako bi zadovoljila nove potrebe kupaca i operativnu izvrsnost kako bi iskoristila ovu veliku potražnju u budućnosti.\nDruga poslovna jedinica IDG grupe, Mobile Business Group (MBG), ostvarila je dvocifreni rast prihoda na godišnjem nivou i oporavila se od uticaja COVID-19 pandemije, ne samo nastavljanjem profitabilnosti, već i postizanjem najveće profitabilnosti od početka poslovanja Motorole. Solidne performanse u Latinskoj i Severnoj Americi bile su podloga brzoj ekspanziji u Evropi i Aziji, gde je zabeležen znatan dvocifreni i trocifreni rast zahvaljujući obuhvatnijim odnosima sa prevoznicima i snažnijoj kombinaciji proizvoda. Preduzeće će nastaviti da koristi svoj snažni portfolio proizvoda i 5G inovacije kako bi podstaklo dalji profitabilni rast u budućnosti.\nData Center Group (DCG) grupa je ostvarila rekordni prihod od 1,63 milijarde američkih dolara zahvaljujući sveobuhvatnom rastu, istovremeno povećavajući profitabilnost za gotovo jedan bod na godišnjem nivou. Provajderi cloud servisa i segmenti velikih, srednjih i malih preduzeća ostvarili su godišnji rast uz premiju na tržištu. Velika, srednja i mala preduzeća su dosegla milijardu američkih dolara prihoda, što je najveći iznos u poslednje tri godine, dok je Storage imao rekordan prihod i prerastao tržište za 11 bodova. Prihod od softverski definisane infrastrukture i usluga (Software Defined Infrastructure and Services) takođe je dostigao novi rekord. TruScale Private Cloud Infrastructure-as-a-Service kompanije Lenovo kao usluga u kombinaciji sa HANA Enterprise Cloud-om kompanije SAP dobro je prihvaćena i generisala je visoku potražnju, dok je preduzeće zadržalo svoju poziciju broj jedan na listi TOP500 superkompjutera. Gledajući unapred, iskoristićemo sve veću potražnju za hibridnom cloud i IT infrastrukturom i nastavićemo rast na tržištu, istovremeno poboljšavajući profitabilnost.\nIntelligent Transformation preduzeća kompanije Lenovo nastavila su svoj izuzetan napredak jer su ukupni prihodi od softvera i usluga (Software and Services)* porasli gotovo 36% do novog rekorda od gotovo 1,4 milijarde američkih dolara – preko 8% ukupnog prihoda grupe. Prihod* od dodatnih usluga, upravljačkih usluga i usluga rešenja dostigao je godišnji rast od gotovo 26%, 73% i 49%, dok je Device-as-a-service usluga ostvarila visok dvocifreni rast (74%) u odnosu na prošlu godinu. Uz to, prihodi od e-trgovine porasli su za gotovo 45% na godišnjem nivou i nastavili da postavljaju nove rekorde. Ovi izvanredni rezultati pokazuju značaj Inteligentne transformacije kao dugoročnog katalizatora rasta za Grupu. Gledajući unapred, Grupa vidi mogućnosti iskorišćavanja svog iskustva i svojih sposobnosti za izgradnju pametne proizvodnje, pametnog obrazovanja i pametnih zdravstvenih rešenja.\nNova organizaciona struktura za fiskalnu 21/22 godinu\nKompanija Lenovo danas takođe najavljuje novu organizacionu strukturu dizajniranu da iskoristi mogućnosti za transformacioni rast Grupe. Od 1. aprila 2021, kompanija Lenovo će okupiti timove za usluge i rešenja i mogućnosti iz cele kompanije kako bi formirala posebnu organizaciju – novu grupu Solutions & Services Group (SSG). SSG grupa će nadalje pokretati transformaciju kompanije kroz postepeno poslovanje preko pametnih vertikala, dodatnih usluga, upravljačkih usluga i naših usluga kao što su DaaS i Truscale™.\nOvim će se poslovanje kompanije Lenovo biti strukturisano u tri glavne poslovne grupe usklađene sa kompanijskom 3S strategijom – pametni internet stvari (Smart IoT), pametna infrastruktura (Smart Infrastructure) i pametne vertikale (Smart Verticals), uz IDG grupu (Intelligent Devices Group) – usmerenu na pametni internet stvari; ISG grupu (Infrastructure Solutions Group, preimenovanu u DCG, Data Center Group) – usmerenu na pametnu infrastrukturu; i SSG grupu – fokusiranu na pametne vertikale i usluge (Smart Verticals & Services). IDG će globalno predvoditi Luca Rossi (trenutno viši potpredsednik i predsednik PCSD-a u EMEA regionu i Latinskoj Americi). ISG će i dalje globalno voditi Kirk Skaugen. A novoosnovanu globalnu Lenovo Solutions & Services Group (SSG) grupu predvodiće Ken Wong (trenutno viši potpredsednik i predsednik PCSD-a u azijsko-pacifičkom regionu).\nDodatno, prodajne organizacije kompanije Lenovo zastupljene na tržištima širom sveta podeliće se na GEO Kina i Međunarodnu prodajnu organizaciju, koje će predvoditi Liu Jun (trenutno izvršni potpredsednik i predsednik IDG grupe u Kini) i Matt Zielinski (trenutno viši potpredsednik i predsednik PCSD grupe u Severnoj Americi), radi povećanja sinergije i efikasnosti između poslovnih grupa. Svih pet lidera će direktno biti odgovorni Yuanqing Yangu i imaće mesto u Izvršnom odboru kompanije Lenovo (LEC).\nGianfranco Lanci, korporativni predsednik i glavni izvršni direktor kompanije Lenovo, takođe je najavio svoje planove da se povuče iz kompanije u septembru 2021. Do tada će i dalje vršiti funkciju predsednika i glavnog operativnog direktora Lenovo Grupe i biće odgovoran za globalno poslovanje kompanije Lenovo u svim poslovnim grupama i prodaji.\nPrevious articleU 2020. godini svaka druga prevarantska transakcija u finansijskoj industriji odnosila se na preuzimanje računa korisnika\nNext articleStabilan rast Vip mobile u 2020. i rebredniranje u 2021.


Stanje na putevima - Saobraća se po suhom kolovozu - RTV SLON\nStanje na putevima – Saobraća se po suhom kolovozu\nNa većini putnik pravaca kolovoz je suh, dok jutarnja magla smanjuje vidljivost u istočnim, sjeverozapadnim i zapadnim krajevima naše zemlje.\nRadovi na sanaciji kolovoza izvode se na magistralnom putu Široki Brijeg-Mostar (od ulaza u Mostar do Balinovca). Na ovoj dionici saobraća se jednom trakom, naizmjenično uz regulaciju semaforima. Zbog smanjenja gužve, mole se vozači koji dolaze iz Širokog Brijega i Čitluka ili idu ka istima, da koriste alternativni pravac Mostar-Rodoč-Varda-Čule.\nNa graničnim prelazima zadržavanja nisu duža od 30 minuta. Na graničnom prelazu Hum nije dozvoljen ulazak u Crnu Goru, dok je na graničnom prelazu Metaljka ulazak u Crnu Goru moguć u vremenu od 07 do 19 sati.\nPrethodni članakTuzla servis – Uredna isporuka vode na području Tuzle\nSljedeći ČlanakUpoznajmo ljepote ruralnog turizma TK kroz program Slon radija (AUDIO)


Večernja analiza CFD instrumenata 13/01/2021 - KapitalRS\nEvro - Dolar Tokom prvog dela evropskog trgovanja, evro je dodatno oslabio u odnosu na dolar koji se konsolidovao. Short“-ovanje američkog dolara je postalo... EUR-USD analiza\nFunta - Dolar Tokom većeg dela evropskog trgovanja, britanska funta je uglavnom zadržala paritet u odnosu na dolar. Premijer Boris Džonson nije isključio produženje... GBP-USD analiza\nDolar - Japanski jen Tokom prvog dela evropskog trgovanja, japanski jen je uglavnom zadržao paritet u odnosu na dolar. Prinosi na državne obveznice SAD su u povlačenju (a danas... USD-JPY analiza\nAustralijski dolar - Američki Dolar Tokom prvog dela evropskog trgovanja, australijski dolar je dodatno oslabio u odnosu na američki. „Short“-ovanje američkog dolara nije... AUD-USD analiza\nZlato Tokom prvog dela evropskog trgovanja, cena plemenitog metala je neznatno porasla. Približava se 20. januar i inauguracija Džo Bajdena za novog predsednika... Zlato analiza\nSirova nafta Tokom prvog dela evropskog trgovanja, cena sirove nafte je nastavila da pridodaje, ali obazrivo. Američki institut za petroleum objavio je sinoć da su zalihe... Sirova nafta analiza\nGer 30 Oko 14:30 časova, nemački indeks stagnira, tj. nalazi se na oko 13926 poena što predstavlja rast od 0,01% od početka trgovanja. Od dobitnika se... GER30 analiza\nUSA500 Na početku trgovanja u Njujorku, fjučers na ovaj indeks beleži pad od 0,26%. Inače, u utorak je zabeležen (zanemarivo-obazrivi) rast američkih berzanskih... USA500 analiza\nDollar - Turkish Lira Tokom većeg dela evropskog trgovanja, turska lira je ojačala u odnosu na dolar. Oko 14:30 časova, dolar se razmenjuje za 7,4251 turskih liri, što... USD-TRY analiza\nDollar - Kanadski dolar Tokom prvog dela evropskog trgovanja, kanadski dolar je jačao da bi onda prepustio dobar deo dobitaka u odnosu na američki. Short“-ovanje američkog... USD-CAD analiza


Još pet medalja za mlade srpske fizičare | Kaleidoskop\nNaši učenici odneli su dve srebrne i tri bronzane medalje na 50. Mađunarodnoj olimpijadi iz fizike u Tel Avivu. Ovogodišnjim uspehom ukupan bilans nagrada učenika iz naše zemlje na Međunarodnoj olimpijadi iz fizike se povećao na 6 zlatnih, 34 srebrne, 58 bronzanih medalja i 49 pohvala.\nPripreme za Međunarodnu olimpijadu iz fizike su održane od 3-14. juna na Institutu za fiziku u Beogradu i Fizičkom fakultetu Univerziteta u Beogradu. Na pripremama su učenici radili eksperimentalne vežbe sa ranijih međunarodnih i nacionalnih olimpijada koje su bile postavljene u Institutu za fiziku, studentske vežbe u laboratorijama Fizičkog fakulteta, kao i teorijske zadatke po izboru članova Državne komisije za takmičenja iz fizike koja je realizovala pripreme.


Predstavnici banjalučkog Univerziteta na međunarodnoj konferenciji - Istinito.com - Ne budi ovca!\nPočetna > BIH > Društvo > Predstavnici banjalučkog Univerziteta na međunarodnoj konferenciji\n6. Decembra 2018. Istinito374Leave a Comment on Predstavnici banjalučkog Univerziteta na međunarodnoj konferenciji\nDelegacija Univerziteta u Banjoj Luci učestvovala je u radu 13. konferencije Konfucijevih instituta, održanoj 4. i 5. decembra 2018. godine u kineskom gradu Čengdu.\nU delegaciji pored rektora prof. dr Radoslava Gajanina, bile su i Jing Cai i Ljiljana Stević, direktorke Konfucijevog instituta Univerziteta u Banjoj Luci.\nRektor Univerziteta u Banjoj Luci i direktorke Konfucijevog instituta Unierziteta u Banjoj Luci učestvovali su u radionicama u kojima su se bavili temama poput otvaranja Konfucijevih učionica kao filijale Konfucijevih instituta, usklađivanje interesa i očekivanja partnerskih univerziteta u Kini i domaćina Konfucijevog univerziteta, jačanje saradnje univerziteta u okviru platforme Konfucijevih instituta.\nTagged banja luka delegacija istinito konfucijev institut radoslav gajanin rektor univerzitet


Radončić: Dok ne razjasnimo sve nema povrataka državljana BiH avionima - Istinito.com - Ne budi ovca!\nPočetna > BIH > Politika > Radončić: Dok ne razjasnimo sve nema povrataka državljana BiH avionima\n7. Aprila 2020. Istinito642Leave a Comment on Radončić: Dok ne razjasnimo sve nema povrataka državljana BiH avionima\nMinistar bezbjednosti BiH Fahrudin Radončić prokomentarisao je upozorenje Vjekoslava Bevande o kršenju propisa Savjeta ministara BiH, a u vezi sa zatvaranjem aerodroma za promet putnika i letom koji je organizovan na relaciji Sarajevo – Stokholm – Sarajevo.\nRadončić ističe da je Bevanda načelo upravu i da je potrebno razjasniti na nivou Savjeta ministara BiH i Kancelarije za zakonodavstvo šta se to podrazumijeva pod humanitarnim letom i da li tu spada repatrijacija.\n– Razumijem želju gospođe Turković (ministarka spoljnih poslova BiH) da našim građanima organizujemo dolazak, ali sa druge strane mi moramo brinuti i ko će ih primiti i gdje će biti smješteni i ko će raditi s njima da ne bismo napravili novi klaster – smatra prvi čovjek Ministarstva bezbjednosti BiH.\nKaže nam da će već danas biti obavljene konsultacije u Savjetu ministara.\n– Ja neću potpisati nijedan novi nalog Graničnoj policiji BiH da otvori aerodrom dok se ova situacija jasno i pravno ne rasčisti – dodao je Radončić za Klix.\nNa pitanje da li postoje najave o novim letovima odnosno povratku državljana BiH iz drugih zemalja, ministar Radončić kaže da postoji u najavi jedan let, ali da se on neće dogoditi sve dok Savjet ministara BiH ne donese novu odluku ili dopuni već postojeću.\nS druge strane strani državljani koji se nalaze u BiH bez problema će moći napustiti zemlju.\n– Stranci mogu slobodnu putovati iz BiH. Njihove zemlje mogu vršiti evakuaciju svojih građana i tu neće biti nikakvih proboema – izjavio je Radončić.\nPodsjetimo da je zamjenik predsjedavajućeg Savjeta ministara BiH i ministar finansija i trezora Vjekoslav Bevanda uputio pismo, tačnije upozorenje na kršenje propisa Savjeta ministara BiH u vezi s organizacijom aviona koji je u nedjelju iz Sarajeva prevezao putnike u Švedsku, a iz Stokholma vratio državljane BiH.\nTagged avioni bih fahrudin radoncic istinito korona povratak vjekoslav bevanda


Marko Živković: Drago mi je da smo se brzo podigli posle derbija | Novine Toronto\nMarko Živković: Drago mi je da smo se brzo podigli posle derbija\nFudbaler Partizana Marko Živković rekao je da je fenomenalan osećaj biti ponovo na terenu i dodao da je najvažnije da su crno-beli pobedili niški Radnički i da su se brzo podigli posle poraza u "večitom" derbiju.\n"Osećaj je fenomenalan, posebno što smo igrali na našem stadionu. Bila je dosta teška utakmica, Radnički je pokazao da je odlična ekipa, iako nisu baš u sjajnoj formi što se rezultata tiče. Bio sam deo te ekipe i znam da zaslužuju da se bore za Evropu", rekao je Živković za klupski sajt.\nU 31. kolu Super lige Srbije, crno-beli su u Humskoj savladali ekipu Radničkog iz Niša sa 2:0, golovima Takume Asana i Filipa Holendera, a posle dužeg vremena na terenu je bio i desni bek Partizana Marka Živkovića.\n"Osećao sam se odlično iako nisam dugo igrao i nisam baš u potpunom takmičarskom ritmu, ali na svakom treningu dajem svoj maksimum i čekam svoju šansu", rekao je Živković.\nOn je naveo da je Partizan protiv Radničkog imao veliki broj prilika, posebno u prvom poluvremenu,\n"Sve u svemu, srećan sam i zadovoljan... U prvom poluvremenu smo imali minimum 3-4 stopostotne prilike koje nismo iskoristi i rešili utakmicu već tada. Ali dobro, to je fudbal, normalno je i da se promašuje i daje, bitno je da smo na kraju pobedili i da smo dobro izgledali na terenu", rekao je Živković.\n"Šef je čestitao svima i drago mi je da smo se brzo podigli kao ekipa posle utakmice u derbiju i nastavili tamo gde smo stali", dodao je on.


"Zavetnici" održali skup podrške Siriji\n„Zavetnici“ održali skup podrške Siriji\nTanjug 15. aprila 2018. 14:40\nSrpski sabor „Zavetnici“ održao je danas skup podrške rukovodstvu i narodu Sirije ispred sirijske ambasade u Beogradu, prilikom kojeg su predali pismo otpravniku poslova Ambasade Sirije.\n„Zavetnici“ su u pismu iskazali saosećanje i solidarnost sa narodom Sirije, nakon bombardovanja te države od strane SAD, Velike Britanije i Francuske.\nČlanica Predsedništva „Zavetnika“ Milica Đurđević kazala je scenario u Siriji sličan onem sa kojima se suočila Srbija 1999. godine.\nPrema njenim rečima, Sirija je porazila kolonijalne težnje i imperijalističke namere SAD, koje, kako je navela, ne mogu da se pomire sa činjenicom da je svet danas multipolaran, a porazila je i težnje Velike Britanije i Francuske, „koje i dalje žive u vremenu kada su bile velike kolonijalne sile“.\nOni i dalje pokušavaju da Siriju ponize, potlače, svedu na puku koloniju, protektorat SAD, ali u toj nameri ne uspevaju, pre svega, zahvaljujući državotvornoj politici rukovodstva Sirije, hrabrom otporu koji pruža njen narod, ali i savezničkoj podršci Ruske Federacije, navela je Đurđević u izjavi novinarima.\nOna je kazala da „Zavetnici“ pružaju podršku sirijskom državnom rukovodstvu i legitimno izabranom predsedniku Bašaru el Asadu.\n„Uvereni smo da je Sirija pokazala kako se čuva mir, brani suverenitet i kako se čuva stabilnost u svetu“, zaključila je Đurđević.\nRESPECT, ZAVETNICI !!!


Legenda na čelu srpske košarke - Ostatak Sveta\nHomeNovostiLegenda na čelu srpske košarke\nDecember 16, 2016 DM Novosti 0\nProslavljeni reprezentativac i trofejni predsednik Partizana, Predrag Danilović izabran je za novog predsednika Košarkaškog saveza Srbije glasovima svih delagata (27 od 32) koji su bili prisutni na izbornoj Skupštini KSS. Danilović je bio jedini kandidat i na tom mestu zamenio Dragana Đilasa, koji je krajem oktobra podneo ostavku nakon šest godina na toj funkciji Novi predsednik imenovao je za potpredsednike Bojana Raduna i Dušana Projovića, a potpredsedničke funkcije su zadržali Ana Joković i Igor Rakočević. U radnom predsedništvu izabrani su Dušan Ivković, Nebojša Čović i Mlađan Šilobad.\nDanilović je kao igrač osvojio ukupno četiri zlatne medalje sa evropskih prvenstava i jednu bronzanu, a osvojio je i srebrnu medalju na Olimpijskim igrama za reprezentaciju Jugoslavije. Kao predsednik Partizana osvojio je 13 nacionalnih titula, šest kupova i šest titula u Jadranskoj ligi. Svestan je da ga čeka težak posao\nPočasni predsednik Košarkaškog saveza Srbije Borislav Stanković uručio je tom prilikom Draganu Đilasu Zlatnu značku KSS za veliki doprinos tokom šest godina na čelu Saveza..\nJuly 3, 2020 DM 0\nPreneseno sa: kosmagazin.com Piše: Božidar Manojlović Posle dve i po decenije ponovo smo zatvoreni. Doduše, ovoga puta ne zbog „ničim izazvanih sankcija“, već zbog nekog virusa za koga se ne zna ni kako je nastao, […]\nFebruary 26, 2020 DM 0


17. October, 11:49\nMilioniti putnik na Aerodromu Podgorica 0 Podijeli Podijeli na facebook Podijeli na twitter Podijeli na viber Pošalji na mail\nNa Aerodromu Podgorica danas je avionom Air Serbia iz Beograda, koji je sletio u osam sati i deset minuta, doputovala milionita putnica, Svetlana Pokost.\nNju su dočekali izvršni direktor Danilo Orlandić i direktor Aerodroma Podgorica, Dragan Milanović. Milionitoj putnici uručen je poklon – vaučer za boravak u hotelu Centre Ville u Podgorici.\n“Prvi put posjećujem Crnu Goru i ovo je pravo iznenađenje za mene. Živim na Kipru već sedam godina, i planiram da se preselim sa porodicom u Tivat. Nikada nisam doživjela ništa slično, mnogo sam srećna zbog ovakvog dočeka”, rekla je Pokost.\nOrlandić je naveo da je taj događaj kulminacija sjajne godine za Aerodrom Podgorica.\n„Koliki je obim saobraćaja bio na Aerodromu Podgorica govori činjenica da smo milionitog putnika ove godine dočekali čak dva i po mjeseca ranije u odnosu na 2017. godinu i 20-ak dana ranije nego u prošloj godini”, rekao je Orlandić.\nPrema njegovim riječima, postoji veliki rast saobraćaja tokom cijele godine i na Aerodromu Podgorica i u ovom trenutku je na oba aerodroma opsluženo 155 hiljada više putnika nego prošle godine.\n“U naredna tri mjeseca očekujemo nastavak dobrih rezultata, a ova godina će ostati upisana kao najuspješnija godina za našu kompaniju“, dodao je Orlandić.


Nastavak 178. i 179. sjednica Vlade Federacije BiH - Index.ba\nNaslovnica BiH Nastavak 178. i 179. sjednica Vlade Federacije BiH\nNastavak 178. i 179. sjednica Vlade Federacije BiH\nVlada Federacije BiH će se danas u Sarajevu, nastavljajući 178. sjednicu, započetu 9.5.2019. godine, izjasniti o Programu utroška sredstava odobrenih ovogodišnjom Budžetom FBiH Federalnom ministarstvu rada i socijalne politike u ukupnom iznosu od 12.000.316 KM, koja su namijenjena za deset projekata. Najveći iznos od 10.170.316 KM predviđen je za projekat Svjetske banke za podršku zapošljavanju. Sredstva iz ove kreditne linije će biti raspoloživa nakon što budu postignuti zadati indikatori kroz realizaciju mjera aktivne politike zapošljavanja u 2018. godini.\nNa dnevnom redu su i prijedlozi o izdvajanju ukupno 200.000 KM iz tekuće rezerve, od čega bi 50.000 KM bilo odobreno Centru za kulturu Orašje za izradu i postavljanje spomenika glumcu lvi Gregureviću, a 150.000 KM Javnoj ustanovi Muzej savremene umjetnosti Ars Aevi iz Sarajeva za produkciju rada pod nazivom “Zenica Trilogija”.\nNakon okončanja 178., bit će održana i 179. redovna sjednica Vlade Federacije BiH.\nPrethodni članakUhapšeni razbojnici koji su nožem povrijedili i opljačkali Sarajliju na Otoci\nNaredni članakSpomen-park Vraca u novom svjetlu


Zavisnost od sedativa i odvikavanje - PrirodniLek\nKontakt\tPrirodnilek Pitanja-odgovori Nervni sistem Odvikavanje od sedativa\nOdvikavanje od sedativa\tPitanje\nZavisna sam od Bensedina, jer ga koristim već dugi niz godina. Da li postoji neki prirodni način odvikavanja,bez lekova i bez apstinencijalne krize?\nKod razvoja zavisnosti od benzodiazepina, prvo treba početi sa smanjenjem doze koju koristite. Treba biti uporan i istrajan, jer ne treba očekivati da će organizam moći preko noći da se navikne na život bez leka. Probajte da smanjujete dozu po malo (ako ste pili lek 3 puta dnevno, pijete dva puta dnevno), pa potom da pređete na slabiji lek (npr. ako koristite Bensedin od 6mg, pređete na Bensedin od 3mg ili pola tablete umesto cele). Uveče ako ne možete da zaspite umesto Bensedina možete uzeti kapi valerijane (ali će vam se one činiti preslabe u odnosu na Bensedin), a postoje i kombinovani preparati za nesanicu (valerijana, hmelj, melatonin- prirodna komponenta koju organizam luči da bi nastupio san).